Bidestveanîna mafên neteweyî 
yên gelê Kurd di çarçoveya 

îranek Demokratîk û Federalî de 
Hejmar: 62 


30’ê Nîsanê 
Buha: 150 Tûmen 


Rojnameya panzdehrojî ya siyasî, çandî û giştî 



Roja Cîhanî Ya Kedkaran Pîroz Be 


l'ê Gulana 2007'an, Roja Cîhanî ya 
Kedkaran e. Bi vê boneyê, em pîrozbahiyên 
xwe ên germ ji tev Kedkar, pale û 
zehmetkêşên cîhan û Kurdistanê dikin. 
Hêviya me serkevtina xebat û tekoşîna 
karkeran û gihîştina wan bi jiyaneke 
wekhev, rihet û birûmet e. 

Desteya Weşana Agirî 


Partiya Demokrat ya Kurdistana îranê diweşîne 



Iran, 


Pileya Duyemîn Di Warê îdamê De 




Gei/h Dîplomaiîk Ya Öirêz 
Hesen Şerefî Ewropayê 
Bepdewam E 


Bandora Dorpêçên Aborî 
Ser Aboriya îranê .^. 


Roja 2’ê Banemerê Weke 
Roja Xwendekarê Kurd... 


GOTIN 


Pêka gotinên berpirsên Rêxistina 
Efûya Navneteweyî, biryarên îdamê 
di îranê de li gorî sala 2005'an, di 
sala borî de duqatan zêde bûye. 

Li gor rapora ku ji aliyê Rêxistina 
Efûya Navneteweyî hatiye 
belavkirinê, îran hejmara herî zêde 
ya biryarên darvekirinê bo kesên ku 
li jêr temenê yasayî de ne, heye. 

Rapora han herwiha eşkere dike 
ku hejmara kesên ku di sala borî de 
bûne goriyên hikmê îdamê, di 
welatê Çînê de bûne (1010 kes), 
piştrejran (177 kes), Pakistan (82 
kes), îraq (65 kes), Sûdan (65 kes) 
û Amerîka (53 kes). 

Di vê raporê de hatiye ku yek ji 
sê ya wan 24000 girtiyên ku di gişt 
cîhanê de çavnihêrê biryara îdamê 
ne, di welatê Pakistanê de ne. 

Seyîd Husên Mosewî Tebrîzî, 
Dadwerê berê yê îranê dibêje ku 
cezayê lidarvekirinê hewcehiyeke ku 
Ola îslamê bo desthilatdarên civakê 
diyarî kiriye da ku bona cezakirina 
kesên ku yasa û ewlehiya civakê 
dixine tirsê, bi kar bînin. 



Nuklera îranê Di 10 Rojan De Bi 
1000 Raketen Dikare Ji Holê Rabe 

Serokwezîrê 
Îsraîlê Ehud 
Olmert got 
programa 
nukleerê ya îranê 
di 10 rojan de bi 
1000 raketên 
Cruiseyê dikare ji 
hole rabe. 

Olmert di 
daxuyaniya ji bo 
kovara almanî 
Focusê de bersiva 
pirsa heke îran 

dom bike gefan li NY bixwe dê operasyona eskerî jî 
alternatîfek dibe an na got "em vê ji ber çavan dîr 
naxin." 

Olmert wisa dom kir" Belkî ne mumkun be em 
hemû programa nuklerîyê ji hole rakin lê em dikarin 
xisareke mezin bidin ku programa wan bi salan 
vegere berê. Ev dikare 10 roj bigre û bi 1000 
raketên Tomahawk Cruise çêbe." 

Lê Olmert dibêje "beriya ku em êrîşê îranê bikin 
dive destûra NY bigrin û nuha jî nîyeteka me ya êrîşê 
tune." 


Yekemîn Festîvala Fîlmên Kurdî 
Ya Parîsê Tê Lidarxistinê 

Li 

paytexta 
Fransa li 
Parîsê wê 
di navbera 
23- 

30.10.2007 
de 

yekemîn 
festîvala 
fîlmên 
kurdî ya 

Parîsê were li darxistin. 

Hate ragihandin ku festîval wê li cihê bi navê Latin 
Quarte çêbibe. 

Ev festîval ji aliyê CCAK (Yekîtiya Hunermend û 
Nivîskarên Senaryo) ve wê were li darxistin. 

Tê plankirin ku hejmareke mezin ji derhêner û 
fîlmên kurdî beşdarî festîvalê bibin. 

Ji kesên ku wê ji bo festîvalê werin dawetkirin: 
Behmen Qobadî, Huner Selîm, Ehmet Zîrek, Mensur 
Tural, Kazim Oz, Bêrîvan Binevş, Jelal Jonroy, Mano 
Khalil, Nizamettin Aric û gelekên din. 

Yekîtiya bi navê CCAK di sala 2006 de ji aliyê 
hejmarek hunermend û nivîskaran ve li Parîsê hatiye 
avakirin. 

Gera Dîplomatîk Ya Birêz Hesen Şerefî, Cihgirê Sekreterê Giştî Yê 
PDK îranê Li Ewropayê Berdewam E 

Hevdîtin Tevî Balyozê Berê Yê Fransayê Û Şêwrimendê Wezareta Derve 
Ya Wî Welatî Di Pirsên Navneteweyî De 

Birêz Hesen Şerefî, Cîgirê Sekreterê Giştî yê PDK îran û birêz Dr. Xusro Ebdulahî, berpirsê 
têkiliyên navneteweyî yê PDK îranê li derveyî welat, demjimêr 10'ê sibêdeya roja 
19.04.2007'an, hevdîtinek tevî birêz Bêrnard Doran(Bernarda Dorin), dîplomatê bi nav û deng 
ê Fransayê, piştevanê biemeg yê tevgera rizgarîxawzane ya Kurd û her wiha hevalê nêzîk yê 
Şehîd Dr. Qasimlo, li Parîsê hevdîtinek pêk anîn. 

Di vê hevdîtinê de her du aliyan rewşa aloz a herêmê, kirîza navikî ya îranê, rola Kurdan 
nemaze Kurdên Kurdistana Iraqê di Rojhilata Navîn de, gefên îran û Turkiyê derheq pirsa 
Kurdan li îraqê de û rewşa îranê, dahûrandin. 

Di axavtinên xwe de birêz Şerefî, sipasiya xwe ji piştevaniya hemû alî ya birêz Bêrnard 
Doran, ji tevgera mafxwaziya Kurdan kir û hevdem tevî şirovekirina helwestên PDK îranê, bal 
kişande ser rewşa aborî, civakî, siyasî û çandî ya îranê bi giştî û her wiha tevgera azadîxwaziya 
gelên îranê û nemaze bizava xortên gelên bindest ên îranê di pêxema bidestveanîna mafên 
rewa yên xwe di rêya avakirina sîstemeke demokratîk û federal di îranê de. 

Di dawiyê de birêz Bêrnard, kêfxweşiya xwe ji vê hevdîtinê anî ziman û qala parek ji 
serhatiyên xwe yên tevî nemir Dr. Qasimlo kir û got: "Dr. Qasimloyê nemir, bi rastî rêberekî 
zana, siyasetmedar û dîplomatekî hêja û bitecrûbe, demokratekî bi pirensîp û azadîxwazekî 

wefadar bi armancên gelê xwe bû". 

Her wiha navhatî li ser piştevaniya xwe ji xebata gelê Kurd li Kurdistana îranê de birêbriya PDK îranê, tekez kir û got: "Rêwîngên rêya 
pir ji şanazî ya Dr. Qasimlo, erxayîn dikim ku dikarin li ser piştevaniya hemû alî ya dostên xwe hisabê bikin". 

Hêjayî gotinê ye ku birêz Bêrnard Doran, di sala 1968'an de, tevî tevgera Kurdan nasiyar bûye û midehekê di herêmên serbest bûyî 
yên Kurdistana îraqê di dema şoreşa nemir Mela Mistefa Barzanî de, maye û piştre Dr. Qasimlo, nas kiriye. Navhatî karê xwe yê 
dîplomasiyê di Wezareta Derve ya Fransayê de dest pê kir û gihîşte pileyên bilind. Her wiha Balyozê Fransayê di Afrîqaya Başûr, 
îspaniyayê û Berîtaniyayê de bûye û wekî şêwirmend di pirsên navneteweyî de têkilî tevî Wezareta Derve ya welatê xwe hebûne. 



Hevdîtin Tevî Jan Klodlofor, Nûnerê 
Parlemana Fransayê 

Roja duşem, 27.01.1386(16.04.2007)'an, birêz Hesen Şerefî, 
Cîgirê Sekreterê Giştî û birêz Xusro Ebdulahî, berpirsê têkiliyên 
navneteweyî yê PDK îranê li bajarê Parîsê, hevdîtinek tevî birêz 
Jan Klodlofor(Jean - claude lefort), Parlemanterê Fransayê, 
endamê şanda Parlemana vê Parlemanê derheq pêwendiyan 
tevî Yekîtiya Ewropayê û her wiha endamê Komîsyona 
Pêwendiyên Derve yê Parlemana Fransayê pêk anîn. 

Di vê hevdîtinê de ku demjimêrek û nîvan dom kir, her du 
aliyan li ser pirsên rojê ên herêmê, rewşa giştî a îranê, xebata 
azadîxwazane a gelên îranê bi giştî û neteweyên bindest bi 
taybetî bîr û ra guherîn. 

Di vê hevdîtinê de her du alî bi baldan bi rola têkderane a 
rejîma Komara Îslamî ya îranê di pêkanîna pirsgirêkan û her 
wiha çêkirina arîşe û kirîzan di Rojhilata Navîn de, maytêkirin di 
kar û barên hundirîn ên welatên herêmê, bi taybet ji rêya 
piştevanîkirinê ji girûpên tundrew û têkder û binpêkirina 
yasayên navneteweyî, hatine ser vê baweriyê ku tenê rêya usûlî 
û berpirsyarane ku dikare arîşe û pirsgirêkên herêmê û her wiha 
cîgirkirina aştiya hertimî di herêmê de misoger bike û ji aliyê 
gelên herêmê ve piştgirî jê bihê kirinê, pêkhatiye ji guherînên 
micid di siyasetên heya niha ên welatên Rojavayî, bi taybet 
Yekîtiya Ewropayê li derheq Komara Îslamî û rejîmên dîktator 
ên herêmê, ev guherîna siyasetê jî divêt ji rêya desthilgirtin ji 
siyasetên danûstandin tevî van rejîmane û piştevanîkirina 
menewî û siyasî ji tevgera azadîxwazane a gelên herêmê, ku ji 
rêya demezrandina sîstemeke demokratîk de birêve diçe. 
Sîstemek ku mafê mirovan û yasayên navneteweyî liberçav 
bigire, hekene hêvî bi pêkanîna guherînên bingehîn di herêmê 
de ji bilî xewn û xeyalan tişteke din nine. 


Seredana Bîroya Hilbijartinan Ya Xatûna 
Sêgolîn RoyaPê, Kir 

Birêz Hesen Şerefî, Cîgirê Sekreterê Giştî û endamê Deftera 
Siyasî ya PDK îranê, bi hevrêtiya birêz Dr. Xusro Ebdulahî, 
berpirsê têkiliyên derve yê PDK îranê li derveyî welat, roja 
24.01.1386(13.04.2007)'an, seredana bîroya hilbijartinan a 
xatûna Sêgolîn Royal(Seyolen Royal)'ê, berendama Partiya 
Sosyalîst ji bo hilbijartinên Serok Komariya Fransayê, kir û ji 
aliyê birêz Kerîm Pakzad, yek ji berpirsên Deftera Têkiliyên 
Navneteweyî yê Partiya Sosyalîst û berpirsê têkiliyan tevî îran, 
Efxansitan û Pakistanê ve, pêşwazî jê hate kirin. 

Di civînekê de ku nezî bi demjimêrekê dom kir, her du 
aliyan li ser rewşa Rojhilata Navîn, nemaze rewşa îran û 
Kurdistanê, axavtin û bîr û ra guherîn. Tewera sereke ya bas û 
nîqaşên vê civînê, pirsa navikî ya îranê, binpêkirina berfireh a 
mafê mirovan û azadiyên gel di îranê de ji aliyê rejîma 
serberedayî ya Mejayan ve û her wiha ronkirina helwestên her 
du partiyan (PDK îranê û Partiya Sosyalîst) di vê derheqê de bû. 

Birêz Şerefî, di axavtinên xwe de tekez li ser vê çendê kir ku 
nabe civaka navneteweyî di pêwendî tevî îranê de xwe girê bide 
bi pirsa navikî û xwe pê mijûl bike, belku divêt di pêwendiyên 
xwe yên tevî îranê de, pirsa mafê mirovan û azadiya gelên 
îrannê weke bingeh û pîvan li ber çav bigire û piştevaniyê ji 
tevger û xebata rizgarîxwazane ya gelên îranê bike. 

Her di vê derheqê de birêz Pakzad, hevdem axavtinên 
xatûna Royal, anîn ber bas ku di roja 12.04.2007'an, di civîneke 
4000 kesî di bajarê Mêtsê de kiribûn û anî ziman ku têkiliyên 
her du aliyan (partiyan) di vê derheqê de bi tevahî weke hev 
tên û eva jî cihê kêfxweşiyê ye. 

Di dawiya civînê de şanda PDK îranê hin belgeyên bi 
zimanê Fransayê derheq serkut û binpêkirinên berfireh ên mafê 
mirovan di Kurdistanê de, pêşkêşî birêz Kerîm Pakzad, kirin. 

Her weke hemû alî 
haydar in, kirîza Etomî a 
îranê herçiqas tê, kûrtir 
dibe. Karbidestên vî 
welatî, bi bizarkirineke 
bêmînak û bi bê 


Bandora Dorpêçên Aborî Yên Neteweyên 
Hevgirtî Li Ser Aboriya îranê 


Zirarên berlêgirtin ji 
firotina petrolê 

Aborîzan bi giştî, 
aboriya îranê di 
tevahiya xwe de bi 

Aboriyeke xwedî 


liberçavgirtina qazanca giştî a 
neteweyên îranê, bêrawestan li 
ser meyandina Uraniyûmê biîsar in 
û daxwazên civaka navneteweyî 
derheq rawestandina meyandina 
Uraniyûmê, her bi xemsarî red 
dikin. Ew helwesta^nebicî a 
Komara Îslamî ya îranê, hetanî 
niha bûye sedema derçûna 
biryarnameya 1737'an a Rêxistina 
Neteweyên Hevgirtî û pesendkirina 
biryarnameya duyem[1747] di 
çend rojên borî de. Çavnihêriya vê 
çendê jî tê kirin ku di pêşerojê de 
hisarên sepandî bi ser wî welatî 
tundtir û berfirehtir werin kirin. 

Eger çi îran îdeaya vê çendê dike 
ku bernameya navikî ya wê ji bo 
armancên aştîxwazane ye, lê 
cîhana derve ew îdeaya îranê bi 
nerast dihesibînin û jê we ne ku îran di bin de û dûr ji çavê civaka 
cîhanî, mijûlê çêkirina çekên Etomî ye. Sedema herî bingehîn ya 
etmosfera bêbawerî di navbera Rojava û Komara Îslamî de, zêdetir ji 
bo vê çendê vedigere ku îran heyamê çendîn salan bernameya xwe bi 
nepenî ragirt û heta lê nehate eşkerekirin, ji kesekê re eyan nekir. 
Welatên Rojava liv û çalakiyên îranê derheq bernameyên navikî, bi 
tirseke mezin bo ser ewlehiya cîhanê dizanin, lewra hatine ser wê 
baweriyê ku nikarin ji rêya Neteweyên Yekbûyî ber ji vê metirsiyê 
bigirin. 

Kirîza navikî a îranê û egera dorpêça aborî 

Derheq dawîanîn bi kirîza navikî a îranê, çendîn eger di rojevê de 
ne. Egera yekem ewa ye ku civaka cîhanî li hember îsrarên îranê^ 
derbarê bernameyên navikî yên wê paşdekişiyê bike ku Komara Îslamî 
weke dewleteke kevneperest û alîgir û piştevanê terorîzmê bibe hêzeke 
Etomî di herêmê de. Herçend ku Komara Îslamî bi hemû karîna xwe 
hewlê dide ku ev egere rast vegere û bigihîje vê armancê, lê li nêrîna 
welatên cîhanî ve, bi egereke qels û lawaza tê hesibandin û nahê 
qebûlkirin. 

Egera duyem ewa ye ku Komara Îslamî di dawiyê de stûxwarê 
civaka cîhanî bibe û bernameyên navikî yên wê bo herdem bikeve 
zibildana dîrokê de. Berevajî xwestek û meremên xwe, radest û 
teslîmbûn li hember givaşa derve, tiştek nine ku Komara Îslamî pê re 
nasiyar nebe. Vexwarina cama jehrê û stûxwarkirin ji bo agirbestê li 
şerê tevî îraqê, belgeyeke bihêz e ku vexwarina cameke din a jehrê bi 
dûr nine. 

Heke hat û tu yek ji du egerên ku me qala wan kir nehatin cî, wê 
demê divêt îran xwe ji bo egera sêyem amade bike ku pêkhatiye ji 
dorpêçên aborî û berfireh ku dûr nine serê xwe li ser vê egerê danê û 
dawî bi temenê xwe bîne. Helbet bi mercekê ku Opozîsyoneke yekcjirtî 
û bihêz û bi kiryar di holê de hebe ku bikare hemû xelkê vêzar yê îranê 
bi hev re li pêxema bidestveanîna armancên hevbeş hev bixe û ber bi 
asoya serkevtinê rêberî bike. Ji niha ve, egera sêyem weke egera herî 
baş û bibandor tê hesibandinê û hewl ji bo cî bi cî kirina wê tê dan. 

Nabe em vê çendê jî ji bîr bikin ku civaka cîhanî her li rojên yekem a 
destpêbûna vê kirîzê, tu demekê egera êrîşa leşkerî red nekirine. Lê 
ewa ku mebesta nivîsara min e, egera sepandina hisara aborî ye, ne 
êrîşa leşkerî. 

Niha pirsiyar ewa ye ku heke hat û egera sêyem li ser îranê were 
cîbicîkirinê, yanî dorpêça aborî bi ser îranê de hate sepandinê, dê çi 
bandorek li ser aboriya îranê hebe? Gelo aboriya îranê karîna 
berxwdan û rawestan li hember wê derba qurs û giran ku di encama 
dorpêça çavnihêrînekirî lê digire, heye? 

Ji bo rohnkirina bersiva dirust ya wan pirsiyarane hewce ye li vir de 
encamên berlêgirtin ji firotina petrola îranê, bandora hisarên aborî li ser 
jordeçûna aborî li îranê de, kirîza bêkarî û heta dawiyê werin 
dahûrandin û şirovekirinê. 


take berhem pênase dikin. Ew take 
berhema sereke jî neft e. Bi baldan bi 
vê pênaseyê, eyan dibe ku ev 
çavkaniya binirx a xwezayî, ku dûkela 
wê bo çavê gelên îranê vedigere, 
bingeha aboriya welat pêk tîne. Bona 
vê çendê ku em ji biha û girîngiya 
petrolê di aboriya îranê de têbigihîjin, 
tenê ew çende bes e ku em qala vê 
çendê bikin ku %90 ji dahata "erz" a 
welat ji hinartina petrolê bo derve tê 
bidestveanîn û heta %80 xerca 
dewletê jî ji rêya firotina petrolê ve 
dabîn dibe. Bi liberçavgirtina qursayî 
û giraniya petrolê di aboriya îranê de, 
eşkere ye ku ji metirsiyên herî mezin 
ku li encama hisarên petrolê di 
aboriya îranê de, eşkere ye ku yek ji 
metirsiyên herî mezin ku di encama 
hisarên aborî bi ser îranê de, bi micidî 
gefê ji aboriya îranê dixwe, egera berlêgirtin ji şandina petrolê bo 
sûkên cîhanî û firotina vê madeya biqîmet di wan bazaran de ye. 

Renge li vir de ew pirsiyare were holê ku gelo ewa her îran e ku 
hewcehî bi bazarên cîhanî heye? Bes bazarên cîhanî çi? Gelo wan tu 
girêdayîbûnek bi petrola îranê tune ye? 

Di bersivê de divêt were gotin ku pêwendiyeke nêzîk û kêmnavber 
di navbera wan du aliyan de heye. Bi wî qasî ku îranê ji bo zivirandina 
bazara xwe hewcehî bi firotina neftê heye, her bi wî qasî jî şirket û 
bazarên cîhanî hewcehî bi kirîna petrolê ji Komara Îslamî hene. Di 
encam de, egera sekinandina firotina petrola îranê demekê dê were 
cîbicîkirin ku faktereke din peyda bibe û soz û peymana gerandina rola 
îranê li tejîkirina vê valahiyê û dabînkirina hewcehiyên bazara cîhanî ya 
petrolê li stû girtibe. Li vir de ye ku welatên Rojava divêt dev ji alî û 
rêya sêyem berdin. Pisporên warê aborî û siyasî, zêdetir Erebistana 
Seûdî weke mohreyeke baş û jêhatî ji bo li stûgirtina vî rolê girîng 
dizanin. Sedemên vê çendê jî gelek in. Ev welate ku berî hemû tiştekê 
bi sedema vê çendê ku xwediyê petroleke zaf e, karîna tejîkirina vê 
valahiyê jê tê çavnihêrîkirin ku îranê li encama dorpêçan li ciyê xwe bi 
cî bihêle. Ji aliyeke din ve, Erebistana Seûdî di warê îdeolojî ve ferq û 
cudahiyeke bingehîn tevî Komara Îslamî ya îranê heye û weke 
dewleteke Sunî meseb hez ji nav çavê îrana Şîî meseb ya tundrew û 
binajo nake û bihêzbûna wî welatî û çekdarbûn bi çeka Etomî, bi gefeke 
mezin bo ser ewlehî û pêşeroja desthilata xwe di herêmê de dizane. Li 
gor vê şiroveyê, eyan dibe ku Rojavayî, tu arîşe û pirsgirêkekê li 
peydakirina alternatîvekê li cihê Iranê ji bo dabînkirina bazarên xwe 
yên petrolê nabînin. Lewra dûr nine ku di qonaxên dûrtir de, pêşîji 
firotina petrola îranê bjgirin. Gaveke wiha, bêguman bandoreke gelek 
xirab dê li ser aboriya îranê hebe, ku her weke îşare pê hate kirin, bi 
firotina neftê piştrast û girêdayî ye. Di encama ragirtina firotina nefta 
îranê de, aboriya wî welatî hêdî hêdî jar û lawaz dibe, gav bi gav ji liv û 
hêzê dikeve û aqibet tevî herifîn û hiloşînê berbirû dibe. Bi vî awayî 
têkçûn û hiloşîna bingeha aboriya îranê ji encamên herî neyînî yên 
hisarên li ser firotina nefta îranê tên hesibandin. 

Bandora derpêça aborî li ser jordeçûna aboriyê di îranê de 

Jordeçûn û bihêzbûna aboriyê di her welatekê de pêkhatiye ji 
jordeçûna nirxa berhem û xizmetkirinê di wî welatî de li gor asta 
berhem û xizmetkirinan di sal yan heyamê berê de. Jordeçûna bilez a 
aboriyê di her welatekê de pêwendî bi hinek fakteran heye ku ya herî 
girîng zêdebûna bilez a sermayedanîna navxweyî û derve ye, pêşketina 
teknolojiyê û hebûna hêza çalak, kêrhatî, lêzan, şareza û di encamê de 
geşekirina berçav a şandiyê ye ku erêniya dilxoşker li ser jiyan û 
borandina wan didanê. Lê merc û şerta bicîhatina vê armanca mirovî, 
ewa dibe ku ew dahata serane ji aliyê hikûmeteke berpirsiyar ve û bi 
awayeke dadperwerane bi ser akinciyên wî welatî de were parvekirinê. 
Berevajî vê yekê, tirsa vê çendê di holê de ye ku dahata bidestvehatî ji 
jordeçûn û bihêzbûna aboriyê, ji aliyê taqima desthilatdar ve dest bi ser 

de were girtin û li cihê ronahîkirina çirayê 
destkurt û xizanan, dîwanxaneya tejîji naz û 
neemet a desthilatdarên bixemilîne. Encama 
vê kiryara şaş gelek rohn e, ew jî eva ye ku 
navbera dewlemend û xizanan roj li pey rojê 
dê zêdetir be. Bi awayekî din, dewlemend 
dewlemendtir, xizan û destkurt jî dê xizantir û 
birçîtir bibin. 

Nebûna sîstemeke berpirs û edaletxwaz di 
îranê de, rê ji vê çendê re xweş kiriye ku ji bilî 
vê çendê ku fasîleya navbera tekekesan weke 
tak, belku heta navbeyna neteweyên bindest 
û neteweya desthilatdar zêdetir be û nikare 
tevî yek werin nirxandinê. Lênihêrînek kurt li 
ser rewşa jiyana gelê Kurd li Kurdistana bin 
sîbera reş a Komara Îslamî ya îranê de, vê 
rastiyê ji me re dide kifşê ku digel şer û 
kawilkirinên Komara Îslamî, ev beşa welat 
cihek di bernameyên vejandina aborî û 
avadankirina dewletê de nebûye û nine. 
Nirxandineke kurt û serpê dide selimandin ku 
Kurdistan di paremayiyê de maye, aboriya wê 
jordeçûn bi xwe ve nedîtiye û di seneetê de 
pêş neketiye. Hejmara karxaneyên wê renge 
bi tiliyên dest werin hejmartin. Kedkarê Kurd 
ji bo dabînkirina debara jiyana xwe û 
malbatên xwe neçar in rû li bajarên dûr ên 
îranê bikin. Ev rewşa nebaş û nexwestî bi xwe 
nehatiye holê, belku sedemên taybet bi xwe 
hene. 

Ji hemûyan re eyan û eşkere ye ku gelê 
Kurdistanê, gelek azadîxwaz û şoreşvan in. 
Xelkeke in ku bi kiryar dane selimandinê ku 
heke hewce be dê canê xwe jî ji dest bidin, lê 
stûxwarê dujmin nabin, bona vê çendê ku 
kesayetiya neteweyî ya wan hatibe parastin, 
hazir in dest ji jiyana xwe jî berdin. Ev 
azadîxwazî û şoreşvaniya gelê Kurd 
desthilatdarên dîktator han daye ku ji bo 
jinavbirina wê hizra şoreşgerane û însanî a 
wan, bîr ji awayên cuda cuda bona ji holê 
rakirina wan ya hovane û nemirovane bikin. 
Eger çi rejîma îranê ji bo serkutkirina tevgera 
azadîxwazane a xelkê xebatkar yê Kurdistanê 
her ji destpêka serkevtina şoreşa gelên îranê, 
dest avête serkutkirina leşkerî û Kurdistan bi 
giştî mîlîtarîze kir, lê bi vê çendê jî têr nebûye 
û gelek metodên nemirovane ên din bi kar 
aniye ku yek ji wan mifahwergirtin ji çeka 
aborî bû. Em dikarin bibêjin ku rejîmê 
Kurdistan di warê aborî de dorpêç kir, dorpêç 
bi vê wateyê ku Kurdistan di warê 
terxankirina bûdceya jêhatî bêpar kir. Bi vê 
sedemê ve delîve û derfeta jêhatî ji bo 
pêşxistina seneet û aborî di Kurdistanê de ji 
nav bir. Di encam de kargeh û karxaneyên 
nûjen ku hewcehiya pêşketin û jordeçûna 
aborî ne, di Kurdistanê de ji aliyê hikûmeta 
Tehranê ve nehatin damezrandin û nahên 
avakirin. Em dikarin bibêjin pêşxistin û 
geşandina aborî û pîşeya Kurdistanê bi pestî ji 
aliyê karbidestên rejîmê ve nehatiye 
liberçavgirtin. 

Lê bi vî halî jî, her weke berê me îşare pê 
kir, jordeçûna aborî heke bi awayeke 
berpirsiyarane û dadperwerane mifah jê were 
standin, dibe sedema bextewerî û asûdebûna 
akinciyên welat. Ji bilî vana, di welatekê de ku 
jordeçûna aborî bi xwe ve dibîne, asta 
daxwazên akinicyan, bona xerca zêdetir ber bi 
jor diçe ku her li cî de bandora rasterast li ser 
karxaneyên berhemçêker didanê û wan han 
dide ku tiştên zêdetir berhem bînin, bona vê 
çendê ku çêtir û jêhatîtir bersiva daxwaziyên 

sûkê bidin û her di vê demê de qazanceke 
zêdetir bi destê wan bikeve. Ji bo ku di karê 
xwe de serkevtinê bi dest bînin, divêt hêza 
kar a zêdetir bi dest bixin û kedkarên zêdetir li 
ser kar dabimezrînin. Bi vî awayî, him qazanca 
akinciyan, him jî qazanca hêza kar, him 
qazancê berhemîneran û him jî qazanca 
dewletê di yek demê de tê misogerkirin. 

Lê qazanca dewletê kîjan e? 

Yek ji wan arîşe û pirsgirêkên ku gelek 
caran hemberî dewletan dibe, kêmbûna 
bûdceya giştî a welat e. Bi wateyeke din, 
dewletê karîna dabînkirina xerca dezgeh û 
saziyên xwe, nexweşxane, dermangehên 
dewletî, xwendingeh û zanîngehan nine. Lê 
demekê ku bihêzbûna aborî ber bi jordeçûnê 
de be û di encam de xerca giştî a xelkê jorde 
biçe, dewlet bi hêsanî dikare vê valahiyê ku 
kêmiya bûdceyê ye, bi pereyên bac yan bi 
wateyeke din maliyatê tejî bike. 

Xaleke din ku derheq jordeçûna aboriyê 
hewce ye îşare were kirin, ewa ye ku 
bihêzbûna aborî û baştirbûna bazar bi giştî, 
rewş, zirûf û hitbarê li cem sermayedanînên 
navxwe û derve çê dike û dibe handereke pir 
baş bona berhemanîna baştir ku di cihê xwe 
de pêvajoya jordeçûnê bileztir dike û lez û 
hêzeke zêdetir dide pêşxistina welat. 

Helbet di pêvajoya bihêzbûna aboriyê de 
hin caran pufdan(awsan) a diravî serî hildide, 
ku aborîzanên pispor û şareza çek û alavên 
taybet ji bo derbazbûn ji vê awsanê pufdanê 
heye ku di vê nivîsarê de cî nabe. 

Ev fakterên ku bi kurtî li jor qala wna hate 
kirin, yanî sermayedanîna navxweyî û derve, 
hêza kar ya kêrhatî û bi ezmûn û pêşketina 
teknolojiya nûjen, merc û şertên jordeçûna 
aboriyê ne. Lê pêşmercên gihîştin bi vê 
jordeçûnê jî, ji aliyekê bûna ewlehiyê di welat 
de û ji aliyeke din jî bawerî û berdewamiya vê 
ewlehiyê ye. Li ser vê bingehê, sepandina 
dorpêça aborî, heke rasterast jî rê ji 
sermayedanîn di îranê de negire, ewa dorpêç 
bi xwe ewlehiya welat têk dide û bêbawerî bi 
pêşerojê li cem sermayedaran çê dike. Di 
encamê de, ji bilî vê çendê ku berhemanîna 
derveyî di îranê de nahê cîbicîkirin, belku dûr 
nine ku sermayedarên navxwe jî bona 
parastina heyîna xwe rû li derve bikin. 

Serbarê van bandorên nerênî ên dorpêça 
aborî, egera vê çendê jî di holê de ye ku 
bankên cîhanî ji dana wam û deynan ji 
dewleta Komara Îslamî re xwe biparêzin ku 
ewa jî pêvajoya têkçûna bingeha aboriya 
îranê bileztir dike. 

Bêkariya rû li zêdebûnê û giraniya 
bêhêzker 

Pile û asta bêkarî di îranê de bi qasekê li 
jor de ye ku heta karbidestên wî welatî jî 
nikarin haşayê jê bikin. Ew aste di Kurdistanê 
de 25 ji sedê tê texmînkirinê. 

Nizmbûna jordeçûna aborî sedemeke 
girîng e li nizmbûn û qelsbûna asta abêkariyê 
di îranê de. Geşekirina nifûs û tejîbûna 
dezgeh û saziyên ser bi dewletê ji karmend û 
şêwirdaran ji sedemên din yên bêkarî di wî 
welatî de tên hesibandinê. Li nirxandin tevî 
destpêka şoreşa gelên îranê, hejmara 
akinciyên vî welatî qatan zêdetir bûye ku bi 
wateya du qatbûna hêza kar di wî welatî de 
ye. Ji aliyeke din, di nav dezgeh û saziyên 
dewletî de, ciheke vala nahê dîtin ku bikare 
hêza kar û nû tê de were cîbicîkirin. 

Li gor serhejmariyan, hejmara 
şêwirmendên dewletî li destpêka serketina 
şoreşa gelên îranê, 550 hezar bû. Piştî ^ 
dawîhatina şerê heşt salî yê di navbera îraq û 
îranê di sala 1988'an de, hejmareke zaf ji 
xelkê bêkar ji çeperên şer re vegeriyane nav 
mal û halê xwe. Ew kesên ku hetanî wê demê 
tenê di warekê de şarezayî hebûn, ew jî 
şerkirin bû. Lê şer nemabû, divêt hikûmetê 
rêçareyek ji wan re bidîta. Lê çi rêyek ji wê 
rêyê hêsantir ku ew xelkê zaf di dezgeh û 
saziyên dewletî de dabimezrînin? Hikûmetê 
ew kare kir, lê bêy vê çendê ku ji encamên 
wê yên cihê tirsê ên vê gava lênezanane 
bifikire. Niha bi nirxandinek tevî destpêka 
şoreşê, hejmara şêwirmendên dewletê li 
serweyî du milyon kesan e. Bûna wê hejmara 
zaf di nav dezgehên dewletê de, ji aliyek 
xercên dewletê ber bi jordeçûnê biriye, ji 
aliyeke din ve jî valahiyek di nav wan saziyan 
de ji nifşa nû û tazepêgihîştî re nehêlaye ku 
hejmarek ji bêkarên welat di xwe de cî bike. 

Bêkariya zaf bandorên gelek xirab li pey 
xwe bi cî hêlane. Ev bûyerê mejî han didan ku 
rêya derve bigirine ber xwe û karîn û şiyana 
xwe bixin xizmeta welatên din. Ew cure 
kesane jî, bi taybet nifşa ciwan ku derfeta 
helatin ji vê zirûfa nexwestî a zal bi ser îranê 
de nebûne, berbi nexweşiyên civakî bi taybet 
madeyên hişber kişandiye. 

Di rewşeke wiha de, sepandina cezayên 
aborîji bilî zêdebûna hejmara bêkariyê û 
tûşbûn bi nexweşiyên civakî, tişteke din jê 
nahê çavnihêrîkirin. 

Encam 

Her weke em dibînin îran xwediyê 
aboriyeke hejok û lawaz e, petrol bingeha 
sereke ya vê aboriyê pêk tîne. Li nirxandin 
tevî jordeçûna diravî de ku bi wateya 
zêdebûna buhaya dirav û nizmbûna hêza kar 
dirav di sûkê de ye, jordeçûna aboriyê gelek li 
jêr de ye. 

Jordeçûna aborî %5 e, di demekê de ku 
jordeçûna diravî, 30 hetanî 40 ji sedê li 
jordeçûn û nizmbûnê de ye. 

Aboriyek ku xwediyê van taybetmendiyan 
be, rohn û eşkere ye ku li hember givaş û 
zextên cîhanî çavnihêrê pêşerojeke rohn 
nabe. Metirsiya hisarên aborî demekê digihîje 
gopitkê, ku berlêgirtin ji hinartina petrolê bo 
derve li xwe de digire. Gavek ku carê zû ye, 
were çavnihêrîkirin. 

dorpêçkirinên aborî di dirêjdem de bi 
zirarê xelkê sivîl xilas dibe. Qursahiya 
dorpêçên aborî berî her kesekê^dikeve ser 
milê gelên xizan û destkurt ên îranê. Di vê 
navberê de, xelkê Kurdistanê zêdetir ji hemû 
kesekê zirarê dibînin. Bi taybet ku beşeke 
berçav ji xelkê Kurdistanê tevî bêkariyê 
berbirû ne. 

Erkê hêzên siyasî yên Kurdistanî, bi 
taybet PDK îranê, ku zêdetir ji hemûyan di 
nava dilê xelkê Kurdistanê de cî heye, ewa ye 
ku her ji niha ve di hizra bandorên dorpêça 
aborî yên Neteweyên Yekbûyî li ser xelkê 
Kurdistanê de bin, bila her ji niha ve bîr ji 
rêçareyeke baş û jêhatî ji bo kêmkirina wî 
barê giran û ne çavnihêrkirî bikin ku li egera 
dirêjheyambûna cezayên aborî yên sepandî bi 
ser îranê de, hemberî xelkê Kurdistanê, bi 
taybet malbatên xizan û destkurt be. 

Çavkanî: "gooya.com" - "SKL.se" - 

"wikipedia" - "BBC" - "peykarandish" 

YXDK îranê, Roja 12’ê Banemerê Weke Roja 
Xwendekarên Kurd, Ragihand 


ikandina Tarîtiyê Rêba Xwendekarên 
Azadîxwaz Ên Kurd e 

Xebata ber bi pêş a hertim di 

geşekirinê ya demokrasîxwazî û mafxwaziya 
gelên bindest ên îrana di bin desthilata 
zorxwazên Faşîst de, di qonaxeke hestiyar a 
dîrokî de derbaz dibe. Hevdem û aheng tevî 
gotara zal a cîhana nû û eniya rû bi 
berfirehtirbûnê ya demokrasiyê de û di bin 
bandora cîhanîbûna buha û pirensîpên 
mirovtewerane û azadîxwazan de û di berberê 
hiloşîna sînorên di navbera civakên cuda cuda 
yên mirovahiyê de, Rojhilata Navîn û welatê 
Iranê jî mijûlê hejandin û pêtên agirê 
daxwazan serkutkirî yên tex û qatên cur bi cur 
ên civakê geş dibin û birîskên wan îlankerê 
haydarbûna vê borkanê ne û dibêjin ku di 
wan nêzîkane de dê werin helkirin û desthilata 
paşverû ya Melayan dê ji bin lehî û guriya agir 
de veşêrin û bispêrin dîrokê. 

Xebata rewa û mafxwaz a gelên bindest ên 
di çarçoveya îranê de, çalakî û tevgerên civakî 
yên jinan, ciwanan, xwendekaran, kedkaran, 
mamostayan û hemû çîn û texên civaka 
rengîn a Iranê, bi awayeke bê nimûne geşe 
kiriye û berfirehtir bûye. 

Di roja 2'ê Banemera 1386(22.04.2007)'an 
de, em şahîdê xurtbûna tevgera qatên cur bi 
cur ên civakê û yek ji 
wan Bizava Xwendekarî 
ne ku 27 salan berî niha 
di rojekî wiha de rejîma 
kevneperest û tirsonek ji 
haydariya gel, bi 
êrîşkirinê bi ser 
zanîngehê û serkutkirina 
hov a zanîngeh û 
mamosta û xwendekarên 
wê û dest bi ser de 
girtina xwendin û 
hînbûnê, hez dikir ku 
ciwanan û hêviyên 
pêşeroja welat bi hizra 

xasmanî ya xwe perwerde bike û di mejiyê 
her takekesekî/ê wî welatî de 
Melayek(Welayeta Feqîhek) amade be û 
rêberiya jiyana wan bike. Lê em dibînin ku 
piştî 27 salan, Wezîrê tawan û cinayetên 
rejîmê Muhsinî Ejêyî, Bizava Xwendekarî û 
xwendekarên ku rejîm wiha dihesibîne ku li 
gorî perwerdehiya Komara Îslamî elimandine, 
dijminê rejîmê û hilweşînê desthilata 
"Welayeta Feqîh" ji cîhanê re dide nasandin. 

Tevgera pêkhateşikên a xwendekarî bi 
domandina rêya pir hevraz û nişîv a azadî û 
dadxwaziya xwe, bi tecrûbeya çendîn sale û 
derbazbûn ji qonaxên cur bi cur ên geşekirin 
û dijwariyê de, niha bi destpêkirina 
hevahengiyê tevî tevgerên civakî yên din de di 
rê de ye û hêvîdar e bi pêşerojê û rikeberiyê 
tevî rejîma reşçalan dike. 

Di vê rewşê de û di qonaxa hatin di halê 
guherîn û serhildanê de, xwendekarên 
azadîxwaz ên Kurd jî bi wergirtina tecrûbeyan 
ji dîrokê û domandina xebata rizgarîxwazane 
û hewildanê ji bo selimandina nasnameya 


xasmanî ya Bizava 
Xwendekarî ya 
Kurd, gavên 
bilindtir, hişyarane 
û biwêrane davêjin 
û hevdeng û 
dirêjîderê xebata 
rewa ya neteweyî - 
demokratîk a gelê 
xwe, tekoşîna 
xwendekarî ya Kurd 

di pêxema gihîştin bi azadî û şikandina 
normên paşketî yên civakê û desthilatê û 
avakirina pêşerojekî geştir, pêşde dibin. 

Meha Banemerê, meha serhildana 
gulûlkesorên niştîmanê, di germahiya hewl û 
tekoşîna demokrasî, maf û nûxwaziya 
xwendekarên azadîxwaz ên Kurd de, beşeke 
dîroka pir ji serwerî û şanaziya xebata gelê 
Kurd û pêşengên xebata xwendekarên Kurd 
di pêxema selimandin û sepandina hebûna 
xwe li ser erdê dagirkirî ji aliyê tarîtiyê ve, 
bibîr tînin. Di nêzîkahiya 40 saliya hemaseya 
xebata çekdarî ya 46 - 47'an a Rojî de, di 
meha Banemerê û di vê qonaxa Bizava 
Xwendekarî ya Kurd de, bibîranîna Şehîd 
Simayîl Şerîfzade, rêzgirtin ji vê xebata 
pîroz û hevdem fêrbûn e ji vê waneyê ku ji 

dîrokê gotiye. Şehîd 
Simayîl Şerîfzade, ew 
xwendekarê azadîxwaz ê 
Kurd bû ku di şeva tarî ya 
desthilata serberedayî ya 
Paşatiyê de, bi çûna nava 
refên azadîxwazên gelê 
xwe û Pêşmergeyên PDK 
îranê de, mil bi milê 
hevçeperên xwe, bi 
qirmîna çekên xwe yên 
azadîxwaziyê, bêdengî 
şikandin, berdan tarîtiyê û 
rêya maf û azadîxwaziyê 
ronahî kirin. Şerîfzade, bi 

şehîdbûna xwe di roja 12.02.1347'an a Rojî 
de, bû sembol ji xebatkar û xwendekarên 
azadîxwaz ên Kurd re. 

YXDK îranê, bi nihêrîna xwe ji bo tevgera 
pêkhateşikên a xwendekarî û erkê dîrokî yê 
xwendekarên Kurd, şikandina tarîtiyê weke 
rêbaza xwendekarên azadîxwaz ên Kurd 
dizane û pêşniyar dike ku xwendekarên 
rizgarîxwaz ên Kurd roja şehîdbûna 
xwendekarê xebatkar, Simayîl Şerîfzade, roja 
12'ê Banemerê weke Roja Xwendekarên 
Kurd nas bikin û bi vê hincetê gavên bilind ên 
dîrokî ji bo selimandina nasnameya taybetî ya 
tevgera xwendekarî ya Kurd, werin avêtin. 

Bi rêz û pîroz be bibîranîna Şehîdên rêya 
azadiya Kurd û Kurdistanê û hemû 
xwendekarên Şehîd ên rêya azadiyê. 

Bi rêz û pîroz be bibîranîna Şehîd Simayîl 
Şerîfzade, sembola xwendekarên Kurd. 

Yekîtiya Xwendekarên Demokrat ên 
Kurdistana îranê 

02.02.1386'an a Rojî. 





Birêz Yaşar Qaya, Seredana 
Deftera Siyasî Ya PDK 
îranê Kir 

Kesayetiyê naskirî û ronakbîrê Kurdistana 
Bakûr, rêzdar Yaşar Qaya roja çarşem, 26'ê 
Nîsana 2007'an, seredana Polîtbîroya PDK 
îranê kir. 

Dj hevîdtinekê de tevî Sekreterê Giştî yê 
PDK îranê û çend endamên din yên rêberiya 
partiyê, Yaşar Qaya li ser rewşa siyasî ya 
Kurd, siyseta Yekîtiya Ewropayê li dor pirsa 
Kurd, çalakî, xebat û bandora saziyên çandî, 
kulturî û neteweyî ên Kurd li derveyî welat 
axivî. Birêz Qaya di gotinên xwe de rola 
partiyên siyasî ên Kurd di tevgera 
azadîxwaziyê de baş zanî û di vê derheqê de 



Ji aliyê çepê ve, birêz Yaşar Qaya û rêzdar Mistefa Hicrî 


tekoşîna PDK îranê di xebata siyasî, neteweyî 
û dîplomasiya Kurd li asta navneteweyî de 
girîng û bibandor hesiband. 

Piştre hêja Mistefa Hicrî, Sekreterê Giştî 
yê PDK îranê, tevî xuyakirina şabûna xwe ji 
seredana birêz Yaşar Qaya, spas û pêzanîn 
bona helwesta birayane ya birêz Qaya li ser 
rewşa Kurdistana îranê û xebata û tekoşîna 
PDK îranê, bal kişande ser guhertinên siyasî 
ên Rojhilata Navîn û pirsa Kurd bi giştî. 

Birêz Mistefa Hicrî di doma gotinên xwe 
de li ser helwesta siyasî û neteweyî ya PDK 
îranê ji bo girîngî û nirxdayîn bi xebat û 
çalakiya kesayetiyên naskirî û saziyên çandî û 
neteweyî ên Kurd - ku armanca wan 
nasandina bêtir ya pirsgirêka Kurd ji civaka 
navneteweyî re ye - tekez kir. 

Nûnerê Bokanê Û Wezîrê 
Vejenê Ya Rejîmê Li Hemberî 
Hev Derketin 

Navenda Nûeyan ya PDK îranê eşkere 
kir ku roja 05.02.1386(25.04.2007)'an, di 
navbera Enwer Hebîbzade, nûnerê bajarê 
Bokanê di Parlemana Îslamî ya îranê de û 
Wezîrê Vejenê yê rejîmê, Perwîz Fatih de, 
seba bi dawî nehatina projeya bendava 
"Sîmîne" ya derdora Bokanê, nîqaş derket. 

Di civîneke roja han a Parlemanê de, 
nûnerê bajarê Bokanê, Wezîrê Wizê yê 
rejîmê xiste bin lome û gazindeyan û bi 
tundî rexne kir. Wezîrê han di hember de 
eşkere kir ku destpêka pirojeya han yek ji 
şaşiyên herî mezin ên Wezareta Wizê bûye 
û bi tu awayekê naxwaze ku ji nû ve bide 
dest pê kirin û li ser bixebite. 

Ji ber razî ebûna nûnerê Bokanê ji 
bersiva Wezîr, dosye çû komîsyona taybet 
da ku bikeve ber lêkolînên zêdetir. 

Daxuyaniya Çapemeniyê: 

PDK Iranê Tenê Li Hember Naveroka 
Malperên Fermî En Xwe Berpirsiyar E 

Di heyamê salên derbazbûyî de gelek majper û 
nivîsar li dij, alîgirî yan bi navê tagirî ji PDK îranê 
gotar û nivîsar belav kirine, ku naveroka beşeke 
berbiçav ya wan malperan şik û gumanê dixe ser 
dilsoziya wan ji PDK îranê re. 

Eva jî yê bûye hêcetek ku hetanî hinek alî û 
neyarên PDK îranê naveroka wan nivîsaran bikin 
hêvinê piropagendeyên xwe li dijî partiyê. 

PDK îranê li derheq ew pirsên ku hewcehî bi 

helwestgirtinê bin, bi 
eşkere û ronî siyaset 
û rayên xwe di 
malperên fermî ên 
xwe de belav dike û li 
hember naveroka wan 
berpirsiyar e. 

Di Pilînom(civîn) a 
heftem a Komîteya 

Navendî ya PDK îranê de, helwesta partiyê li derheq 
nivîsarên bêxwedî hatiye ragihandin. Di vê derheqê 
de em dubare dikin ku partiya me tenê xwe li 
hember kakil û naveroka belavokên fermî ên xwe ji 
rêya malpera navendî(vyww. kurdistanmedia.com) û 
malpera nûneriya PDK îranê li derveyî 
welat(www. pdki.org) bi berpirs dizane û em xwe li 
hember naverok, babet û siyasetên malperên din û 
şêwaza ragihandina wan berpirs nazanin. 

Komîteya kar û barên PDK îranê li derveyî 
welat 

Beşa Ragihandinê - Parîs 

25.04.2007 



Girevigirtina Rêzokî Ya 
Mamostayan Di Meha Banemerê 
Dê Zêdetir Xurt Bibe 

Li gorî rapora Navenda Nûçeyan ya PDK îranê, 
qirar e Mamostayên Parêzgeha Kurdistanê (yek ji 4 
parêzgehên Kurdistana îranê ku Navenda wê bajarê 
Sine ye) di doma girevên çend mehên borî de, di 
rojên 2 û 8'ê Banamerê(22 û 28'ê Nîsanê) girevê li 
dar bixin û her wiha biryar e di roja 02.05.2007'an 
de, tev Mamostayên vê Parêzgehê li hember îdareya 
Giştî ya Perwerde û Fêrkirinê a Parêzgeha 
Kuurdistanê gireveke mezin pêk bînin. 

Her di vê derheqê de û bi armanca îsrara 
zêdetir li ser cîbicîkirina daxwaziyên xwe ku heta 
niha ji aliyê rejîmê ve bêbal maye, Mamostayên 
seranserê îranê dixwazin di roja 18'ê Banemerê (8'ê 
Masyisa 2007)'an, civîneke mezin û berfireh li 
hember Meclîsa Şêwra Îslamî ya îranê li bajarê 
Tehranê birêve bibin. 

Mamostayên Kurdistanê jî di doma nîşandayîna 
nerazîbûnên xwe de, rojên 26 û 27'ê Banemerê(16 û 
17'ê Nîsanê) neçûn bo ser kilasên dersê û bi vî 
awayî bûne sebebê daxistina hemû xwendingehên vî 
bajarî. Ev gireva nerazîbûnê di çaxekê de birêve 
çûye ku "Heraset" (Parêzvanî) a îdareya Perwerde û 
Hînkirinê ya Parêzgeha Kirmaşanê, roja 
11.04.2007'an, di civînekê de ji bo berpirsiyarên 
xwendingehan, ji wan xwestibû ku ew mamostayên 
ku naçin bo ser kilasên dersê, bi waji binasînin, heya 
ji rêya şandina dosyayên wan ji bo îdareya 
Ewlekariyê, cezayê pêwîst ji wan re were 
diyarîkirinê. 



Gerek Kurt Di Dîrokê De ... 


Amadekar: Nûredîn Sofîzade 


17.04.1993: Turgot Ozal, Serok Komarê berê yê Turkiyê bi terzekî cihê şikê 
koça dawiyê kir. Wî dixwast pirsa gelê Kurd ji rêya danûstandinê bihê 
çareserkirinê. Lewra şika hindê hebû ku Kemalîstên Turk ên şovenîst ew 
dermanxwarî kiribin! 

18.04.1980: Bo cara dawiyê, Komîteya Navendî ya PDK îranê nameyeke 
servekirî ji bo Xomeynî hinart û jê xwast ku 6 madeyên daxwazên gelê Kurd qebûl 
bike û fermana vekişyana hêzên rejîmê ji Kurdistanê bide, ku ev jî bê bersiv ma. 
18.04.1986: Mamosta Hêmin, helbestvan û rewşenbîrê Kurd koça dawiyê kir. 
Ji aliyê PDK îranê ve ew wekî Helbestvanê Neteweyî hatibû naskirinê. Wî 
çendîn pirtûkên helbestan nivîsandine. 

19.04.1991: Piştî |erê Kendavê û vekişyana hêzên Arteşa îraqê li Kuweytê û 
êrîşa rejîma Beesa îraqê bo ser Kurdistanê ji aliyê Rêxistina Neteweyên Yekbûyî, 
hêla 36 dereca ya qedexe bona firînê ji bo rejîma îraqê hate diyarîkirinê ku 
Kurdistan digirt û ji aliyê balafirên Amerîkayî ve dihate parastin. 

19.04.1993: Topbajana binkeya Deftera Siyasî a PDK îranê û gundên derdorê ji 
aliyê hêzên Komara Îslamî a îranê ve ku şev û rojekê dom kir. Di vê êrîşê de bi 
dehan kesên bê berevan şehîd bûn. 

19.04.2005: Avabûna Rêxistina Parastina Mafê Mirovan li Kurdjstanê bi 
serokatiya Mihemed Sidîq Kebûdvend hate ragihandin. PDK îranê ev gave bi 
kareke erênî hesiband. 

20.04.1979: Teqekirin ji mîtînga PDK îranê li bajarê Nexedê de û qewimîna şerê 
di navbera Kurd û Azeriyan bi pîlana rejîma Komara Îslamî û kirêgirtiyên Wê wek 
Mela Hesenî. 

20.04.2004: Perde hildana li ser lewha bibîranîna şehîdên Mîkonosê bi 
pişikdariya pitir ji 1000 kes ji Kurd û îraniyan li hemberî cihê bûyerê li bajarê 
Berlînê ya Almaniyayê. Perde li ser tabloya bibîranîna şehîd Sadiq Şerefkendî û 
hevalên wî ji aliyê xatûna Monîka Teymen şaredara Lotnborgê ve hate hildan. 

22.04.1898: Yekemîn hejmara rojnameya Kurdî a Kurdistan ji aliyê Miqdad 
midhet Bedirxan ve li Qahirê hate çap û belav kirin. 

22.04.2006: 3 salan piştî ji nav çûna rejîma Bees a îraqê, dewleta fermîji aliyê 
xelkê îraqê ve hate hilbijartin û rêzdar Celal Talebanî bû Serok Komarê Iraqa 
Federal. 

23.04.1946: Peymana Dostînî û alîkariyê di navbera Komara Kurdistanê û 
Hikûmeta Neteweyî a Azerbaycanê de bi serokayetiya Pêşewa Qazî 
Mihemed û Cefer Pêşewerî de hate îmzakirin. 

24.04.1980: Cehda Amerîka ji bona rizgarkirina 52 rehînên xwe yên li bajarê 
Tehranê ji destê Komara Îslamî, li newala Tebesê de tevî têkçûnê ber bi rû bû. 

25.04.1945: Kiryara dijî mirovahiyê ya "Holokast"ê ji aliyê Naziyên Faşîst li dijî 
Cihûyan bi fermana dîktatorê navdar Hîtler, ku bi milyonan Cihû hatin qebûl kirin. 
26.04.1986: Teqîna Hêzgeha Etomî ya "Çernobêl"ê. Di vê bûyerê de hezaran 
kes bûne qurbanî û bandorekî nerênî xiste ser rihberên deverê 

28.04.1951: Dr. Mihemed Mosediq. Rêberê Eniya Neteweyî bû Serok Wezîrê 
îranê. 

28.04.1985: Cihgirê fermanderê Hêza Beyan, Qasim Mihemedpûr ji aliyê hêzên 
Komelê ve şehîd bû. 

29.04.1990: Herifandin û hilgirtina dîwarê Berlînê ku Almanya kiribû du par, 
Almana Rojhilat û Almana Rojava. 

29.04.1994: Dewleta Îsraîlê Rêxistina "Azadîbexş" a Felestînê wekî dewleteke 
otonom pejirand û ragihand ku amade ye pêre gotûbêj bike, ew jî bi givaşa 
navneteweyî bû. 

30.04.1946: Di dema desthilatdariya Komara Kurdistanê de, dezgeheke radyoyê 
ku jê re "Istasiyon" digotin, li Mehabadê de hate damezirandin û bo yekemîn car 
Pêşewa li ser wê axivî. 

30.04.1953: Pêkhatina komîteyeke nû bo PDK îranê li Mehabadê, bona rêxistina 
endamên partiyê. 

30.04.1985: PDK îranê bi derkirina daxuyaniyekê hemû aliyek agehdar kir ku li 
"şoraya milî moqavemet" (Civata Neteweyî ya Berxwedaniyê ku Mucahidînên 
Xelqê rêberiya wê dikir)ê de nema û têde derket. 

Ç end rojan berî niha ku biryara 

birêvebirina gelaleya xebata li dijî 
"Bed Hicabî" (neparastina lixwekirinê 

li gor Ola îslamê), hate dan, hêzên Întizamî 
ên Komara Îslamî ya îranê bona 
birêvebirina vê biryarê bi amadebûna xwe li 
ser şeqam, meydan û cihên hatin û çûnê 


xelkê de bide sepandin? 

Rejîma îranê pitir ji 28 salan e ku cehdê 
dike ew raman û hizrên xwe ên paremayî bi 
ser xelkê de bide qebûlkirin, herçend ku di 
destpêka desthilatdariya xwe de karî heya 
astekê serkeve, lê di serdemê niha de ku di 
cîhanê de guhartinên zaf pêk hatine, rûçikê 
rastîn yê rejîmê bo xelkê eşkere bûye û 


cîhan roj bi roj zêdetir ber bi cihgirbûna 
demokrasiyê diçe. Herwiha hişyarbûna raya 
giştî a cîhanê û berfirehbûna xebata 
neteweyên îranê û xelwebûna rejîmê di 
astê navneteweyî de û zaf faktên din dest 
dane destê hev û rejîma îranê xistiye bin 
zext û givaşan. 

îro rojê xelkê îranê bi giştî tevî mafên 


de, dest bi êşandin û 
girtina xelkê dikin. Li go 
ragihandin û 
çapemeniyên îranê heya 
niha pitir ji hezaran kes ji 
jin û keçên îranê li ser rê 
û cihên giştî seba 
lixwekirina kincên ku bi 
raya desthilatdarên 
rejîmê binyat û yasayên 
îslamê bin pê dike, ji 

aliyê hêzên rejîmê ve gef ji 
wan hatiye xwarin ku êdî bi 
vî terzî nehêne sûk û 
bazarê. Ger kesek li hember 
biryara han berxwedaniyê 
bike yan binpê bike û serê 
xwe li hember daxwazên 
hêzên rejîmê neçemîne, dê 
ber bi binke û navendên 
leşkerî werin şandin û bihên 
girtin. Di vê derheqê de li 
rojên borî, bi sedan kes 
hatine girtinê û piştî 
wergirtina soza nivîskî ji 
aliyê rejîmê ve û guherîna 
kincên xwe, hatine 
azadkirin. 

Di rastî de rejîma 
Komara Îslamî a îranê li 


Vegeriyan Ber Bi 
Paşverûyiyê 

Hemîd Muxtarî 


xwe nasyar bûne ku eva 
gaveke erênî ye bona 
serkevtina wan. Xelkê 
îranê daxwaza pêkhatina 
civakeke azad, demokrat 
û sivîl dikin. 

Dewletek vekirî û 
berpirs li ser kar be, rêz ji 
bo mafên siyasî, civakî û 
wd... were danîn û 
civakek demokratîk ku 



yek ji mercên herî sereke 
ên civakeke serdem û îroyîn 
e pêk bihê. 

Bila em lêbinêrin ka gelo 
rejîma îranê xwediyê tu yek 
ji wan taybetmendiyên 
navhatî ye? 

Sîstemek kevneperest û 
hişk ku qet nekariye û 
amade nebûye biyava 
taybet û giştî ya xelkê ku 
yek ji hewcehiyên herî 
sereke di pêkanîna civakeke 
demokratîk de ye, binase û 
rêz û hurmetê ji bo 
serxwebûna wan danê, 
çawa dikare xelkî be?! 

Rejîmek ku heta di 


mêjdem e ku dixwaze civaka Iranê ber bi paş ve bibe. Civakek 
ku jinan mafê hatin û çûnê têde tunebe, di mal de bimîne û 
ger zaf hewce be ku di malê de were derê, divêt di kêleka 
dîwaran de ev jî bi lezî derbaz be. Nabe tu kes rûçikê wan 
bibîne yan dengê wan guhdarî bike. Nabe mêr mêzeyî jinê bike 
û heke carekê mêze kir, bo kereta duyan divêt di dema 
derbazbûn li hember jinan de, serê xwe nevî (nişîv) bike. 

Nabe mêr tevî jinan biaxivin û heta silavê ji wan bikin yan 
wan bo xwarin û vexwarinê gazî bikin. Divêt jin bo miriyên xwe 
bigirîn, li gor ramana kevneperestan piraniya jinan cehnemî ne 
û ... ku pitir hikûmeta Talîban di Efxanistanê de xwediyê wan 
ramanên kevn û şaş bû. Lê aqibet û çarenivîsa wê bû çi? 

Diyare ev gelaleye yekê nine û ya dawî jîjnabe. Ger di bîra 
we xwandevanên hêja de be, Meclisa Şêwra Îslamî ya îranê 
heyamekê berî niha gelaleyek din jî ku dixwast rê û şeqamên 
mêr û jinan ji hev cuda bikin, anî ber bas, lê bi rastî karî bi serê 


jiyana asayî ya xelkê de desttêwerdanê dike, heya terzê lixwekirin, 
xwarin û vexwarinê bo xelkê diyarî dike, tu rêz û hurmetekê bo 
azadiya raderbirînê, hilbijartina hizr û ramanan, azadiya rexnegirtinê û 
jiyana azad û serbixwe a xelkê nagire, çawa dikare demokrat be?! 

Rejîmek ku di yasaya bingehîn ya wê de bi dehan esl û madeyên 
ferq û cudahîdanînên olî, nejadî, zayendî, ramanî, çînayetî û ... tên 
dîtin, çawa sîstemeke xelkî ye?! 

Divê were gotin ku di civakekê de ku biyava taybetî - giştî û 
çarçoveya desthilatdariya dewletê ji hev nehê cudakirinê, nikare ber 
bi demokrasiyê here. 

Bi kurtî, di çarçoveya desthilatdariya rejîma Îslamî a îranê de ku ol 
û dewlet tevlî hev kirine û li gor qazanc û berjewendiyên xwe îslamê 
şirove dikin, nabe me tu hêviyek bona rêzgirtin ji mafê mirovan di vê 
çarçoveyê de hebe û bo gihîştin bi vê armancê tenê rêyek heye, ew jî 
xebat ji bo pêkanîna civakeke vekirî, serbest û demokratîk e. 


Pehlîwanên Temenbiçûk 3 Xelat Wergirtin 

Roja 14.04.2007'an, li bajarê Karlskoga li Swêdê Pêşbirka Karateyê bi navê Nordic Cupê de ji 
4 welatan 31 Yane (kulûb) bi 195 yarîzan beşdar bûn. 

Hemû yarîzan dikarîbûn di 2 cureyê karateyê de beşdarî bikirana. 

1 - Kata 

2 - Fighting 

Ji wan yarîzana 2 kur û keçek kurd jî hebû. Hanna Kakavendî (8 salî) di beşê Katayê de xelata 
yekem wergirt. Piştre dora kekê wê Mîdya Kakavendî (10 salî) hat û wî jî xelata yekem wergirt. 

Di beşê Fightingê de Dîyar Aliş (10 salî) xelata sêyem û herweha Mîdya di grûpeke din de 
xelata yekem wergirtin. 

Her 3 yarîzanên kurd, rûniştvanên bajarê Eskilstuna ne û di Yaneya Karate Center Goju Kai de 
karateyê dikin. 



Nordic Cup ji sale carekê pêk tê û eva 
cara yekem bû ku Hanna, Mîdya û Dîyar 
beşdariyê dikin. 

Jinên Bê Dahat Di îranê De, Hilbijartin Di Navbera 

Belengazî Û Mirina Zarokan Yan Qaçaxa Madeyên Sirker 


Nahîd Riyazî 

Wergerandin: Hemîd Muxtarî 

S eba xizanî û bêkariya berfireh û nebûna 
tu hevkajiyeke civakî û dewletî ji bo 
jinan di îranê de, îro rojê hejmareke zaf 

ji jinên ku berpirsiyariya xwedîkirina zarokan li 
stûyê wan e û xwediyê tu çavkaniyeke dahatî 
ninin, neçar in ku karê qaçax a madeyên 
bêhişker bikin. 

Di rastî de desthilatdarên rejîma Komara 
Îslamî ku bi xwe sebebkarê hejarî û betalî 
bêşoliya pareke zaf ji xelkê û bi taybet jin û 
zarokan di îranê de ne, heya niha hejmareke 
zaf ji van jinan di îranê de bi sûçê kirîn û 
firotina madeyên sirker bi darvekirin û 
cezayên giran hatine mehkûmkirinê. Eva di 
halekê de ye ku bi çendîn keretan hebûna 
destên desthilatdarên rejîmê di kirîn û firotin 
û qaçaxa madeyên sirker û diziya diraveke 
zaf, seba kêşeyên hundirîn ên di navbera wan 
de, ji aliyê bandên rejîmê bi xwe ve hatine 
eşkerekirinê. Her cara ku ev dirav tên 
eşkerekirin, pitir ji sedan milyar tûmen e û 
gişt dezgehên rejîmê bi wan diravan bi rê ve 
diçin. 

îrojDjê jin û zarok di bin desthilata reş ya 
îrana Îslamî de texa herî zêde ya destkurt, 
hejar û bêkar di vî welatî de ne. Jinên bêkar û 
bêpar ji her terze hevkariyeke civakî ku di 
çanda Îslamî de bi jinên bêserperişt (çavdêr) 
yan jinên ku serperiştiya wan nebaş in, hatine 
nasîn, di rewşej<e herî xirab ya aborî û civakî 
de ne. Rejîma îranê bi zêdekirina nasnavê 
"bêserperişt"ê bo jinan, di rastî de dixwaze ji 
aliyekê ve li ser çanda mêrserdestiya Îslamî 
ya xwe û li ser bêbihabûn û girêdayîbûna 
jinan bi mêran ve pêdagir be û ji aliyekî din ve 
berpirsiyarbûna xwe li hember hevwelatiyên 
civakê bixe stûyê jinan û serperiştiya wan 
anku mêr û xizm û kes û karên wan. 


îro rojê çavkaniya dahata parek ji jinên ku 
berpirsyariya xwedîkirina zarokan li stûyê wan 
e, tenê xwefirotin (zîna) yan firotina madeyên 
bêhişker yan her du ne. Eva di halekê de ye 
ku serwet û saman û dahata desthilatdarên 
Îslamî di îranê de li dirêjahiya pitir ji du 
dehsalan ji temenê desthilatdariya wan bi ser 
xelkê de, pir zêde bûye. 

Nirxandinek: 


wan nake. Ne tenê eva belku ger ev jinên han 
werin girtinê, dê tevî cezayên şelaq lêdan, 
darvekirin û kevirbaranê berbirû bin. Eva ku 
çima jin neçar bi kirîn û firotina madeyên 
bêhişker dibin, tu kes berpirsiyarê xizanî û 
desttengiya wan û zarokên wan e û çima tu 
sazî û binyatek hevkariya wan jinên ku 
berpirsiyariya xwedîkirina zarokên wan li 
stûyê wan e û xwediyê tu kar û dahatekê 



Jinên ku di îranê de seba xizanî û 
belengaziyê û li rûyê neçariyê ve dest bi 
xwefirotin û firotina madeyên sirker didin, 
neçar in bona bidestveanîna bijîva jiyana xwe 
û zarokên xwe, her terze daxwaz û şert û 
mercekê ku ji aliyê bandên qaçax yan kiryarên 
cendekê wan bi wan re tê kirin, qebûl bikin. 
Ger di vê derheqê de ji wan re bûyerek 
derkeve holê, tu binyat û yasayek hevkariya 


ninin, nake. Bêşik eva tenê 
karê hikûmetekê ye ku 
sebebkarê xizanî, belengazî, 
bêkarî, cezayên hovane, 
kevirbaran, daliqandinê û hwd 
... ji bo xelk û zarokên civakê 
pêk anîne. Ev rewşa di civakên 
ku têde heta gelek bi kêmî rêzê 
ji mafê mirovan digirin û jin û 
zarok xwedtyê mafekê ne, tevî 
rewşa jinên îranê farq û 
cudahiyeke zaf heye. Di 
Civakên Rojavayê de, jinên ku 
berpirsiyariya xwedîkirina 
zarokên xwe li stû girtine, aliyê 
kêm xwediyê hindek mafan in. 
Zarokji aliyê binyatên dewletî 
ve têne piştevanîkirinê û di 
demên hewce de ji malbatên 
wan re hevkariyên civakî tê 
kirin. 

Ger malbata wan bi her 
hêcetekê nekarin berpirsiyariya 
xwedîkirina zarokan li stû bigirin, wê demê dê 
civak berpirsiyariya wan li stû bigire û dê 
rewşeke mirovî û normal ji bo zamkan pêk 
bîne. Lê di bin desthilata rejîma Îslamî a îranê 
de, binpêkirina mafê mirovan û heta mafê 
zarokan gihîştiye qaseke pir berfireh û zêde. 
Bona rizgarbûn ji rewşa han, tenê rêyek 
maye, ew jî sernixûniya rejîma Komara Îslamî 
a îranê ye. 


Di Daxuyaniya Civata Parêzvanên Mafên Mirovan De Hate Xuyakirinê; 

20 HEYA 25 MILYON ÎRANÎ DÎ BÎN HÊLA 
BÎRÇÎBÛNÊ DE DIJÎN 

"Hêj parek berçav ji nifûsa îranê karîna bidestxistina hewcehiyên herî sereke yên 
jiyana xwe ninin, nirxandina herî cihê dilxweşiyê vê nifûsê derdora 10-11 milyon kes 
texmîn kirine, lê pispor û karnasên serbixwe hejmara şêniya bin hêla birçîbûnê di 
navbera 20 heya 25 kesî texmîn kirine". 

Ev serhejmariye di daxuyaniyekê de hate xuyakirinê ku Civata Parêzvanên Mafên 
Mirovan di derheq binpêkirina qanûnên aborî û civakî yên xelkê îranê hatiye weşandin û 
rojnameya "Sarmayeh", çapa Tehranê belav kiriye. 

Di beşekji daxuyaniyê de hatiye: "Aliyê kêm qasê çar milyon û 500 hezar kes ji vê 
nifûsê, yanî milyonek malbatên Îranî, şiyana bidestxistina dahata pêwîst ji bo 
navbeyngirtin ji hêla xurt ya birçîbûnê ninin û şevan bi zikê birsî dirazên". Di daxuyaniyê 
de rexne ji bernameyên şaş û çewt ên dewletê di warê aborî hatiye girtin. Rewşa han 
wisa kiriye ku xizan feqîrtir û zengîn dewlemendtir bibin. Herwiha daxuyanî destnîşan 
dike ku di mehên borî de, zêdebûn û jordeçûna buha û qîmeta mal û xaniyan qasê 40 ji 
sedê û di gelek bajarên îranê li Tehranê heta %200, jiyana 30 ji sedê a nifûs kirêçî - ku 
piranî ji xizanên kêmdahat ên civakê ne - rastî pirsgirêkên xurt û dijwar kiriye. 

Daxuyaniya Civata Parêzvanên Mafên Mirovan qala sedemên xizanî û belengaziyê di 
cîhanê de dike û dibêje: "Nirxandin li seranserê cîhanê nîşan didin ku sedemên xizanî û 
belengaziyê di welatên cîhanê de bi ferq in, lê hemû welatên cîhanê di du pirsan de 
hevbeş in; Jordebûna xerc û mesrefên leşkerî û rizyok û gendeliya îdarî - 


diravî". 

Daxuyaniya han zêde dike: "Di gelek 
welatan de, hejmara leşkeran bêtir ji 
mamosta (fêrkar)yan e. Di Konvansiyona 
Navneteweyî ya li dijî Xizaniyê a 
Neteweyên Yekbûyî, pêşdîtin hatiye kirin 
ku nabe budceya welatan ji budceya 
tendurustiyê zêdetir be û heke welatekî 
qerdarê derve be, bi merca kêmkirina 
budceya leşkerî, qerê wî welatî dê bihê 
efûkirinê". 

Civata Parêzavên Mafên Mirovan di 
daxuyaniya xwe de tekezê dike: "îran 
welatê pêncemîn yê balkêş di warê 
torîzmê di cîhanê de ye, lê dahata torîstî 
li îranê nêzîk bi sifrê ye. Çima xelk li 
îranê xizan û hejar in û xizanî ber bi 
zêdebûnê ve diçe. Ew du sedemên 
hevbeş yên welatên cîhanê di warê 
xizaniyê de, ji bo îranê jî dibin. Xercên 
zaf yên leşkerî û riziyoka îdarî - diravî di 
îranê de jî heye. Heke ev du sedem li her 
welatekê werin rakirin, xizanî û belengazî 
heya qasekî zaf dê kêm bibe". 

ÇAND Û HUNER 


Birêveçûna 4’emîn Konferansa Bedirxaniyan Bi 
Hinceta 109’êmîn Salvegera Rojnamevaniya Kurdî 



L i gor agehiyên "www.kurdistanmedia.org"ê, roja 20.04.2007'an, bajarê Berlînê şahîdê 
birêveçûna 4'emîn konferansa Bedirxan, bi beşdariya nûnerê Hikûmeta Herêma 
Kurdistanê, rojnnamevan, nivîskar û ronakbîrên Kurd bû. 

Di rê û resma destpêkirina konferansê de peyamên birêzan Nêçîrvan Barzanî, Serok 
Wezîr, Kosret Resûl, Ggirê Serok Herêma Kurdistanê û gotarên xatûna Sînem Bedirxan û 
Prof. Joyîs Bilû, hatin pêşkêşkirin. 

Yekemîn roja konferansê (21.04.2007)'an de, di bin navê "Azadî, Çewisandin^û 
çepameniya Kurdî, di sala 1989 - 2007'an de", bi êşkêşkirina gotara Dr. Mihemd Êhsan, 
Wezîrê Derve yê Hikûmeta Herêma Kurdistanê, dest pê kir. 

Piştre Prof. Emîr Hesenpûr, di bin navê "Peyva çapkirî, endazyariya nasyonalîzm û 
şiroveya çapemeniya Kurd li serdemê înternetê de", gotarek pêşkêş kir, di pareke din de 
xatûna Prof. Joyîs Bilû, basek li ser çalakiyên Mîr Kamran Bedirxan, di Fransayê de ji bo 
nasandina Kurd û pêşdebirina zimanê Kurdî, pêşkêş kir. 

Di doma karê konferansê de, ji aliyê Dr. îbrahîm Seydo Aydoxan ve, di bin navê 
"Celaledîn Bedirxan, Kovara Hawar û Kurdeyatiya nû", basek hate pêşkêşkirin. Di beşa 
dawiyê ya para yekem a yekemîn roja konferansê de, xatûna Prof. Canêt Kilên, li 
zanîngeha Akron a Amerîkayê, basek di bin navê "Rojnamevanî li derveyî sînoran de" ku tê 
de aliyên dîrokî û siyasî yên destpêka rojnamevaniya Kurdî di salên 1989 - 1902'an de 
şirove kiribûn, hate pêşkêşkirin. 

Di para duyem a bernameyên roja yekem a karê konferansê de, dîroka çapameniya 
Kurd li Kurdistana Bakûr û Turkiyê de, rewşa zimanê Kurd li Turkiyê de û rewşa 
weşanxane û çapemeniya Kurdî di vî welatî de, ji aliyê birêzan Mihemed Malmîsaj, nivîskar 
û zimanzan û kardarê projeya mafê mirov a Kurd li Londonê, Ebdula Keskîn, xwediyê 
weşanxaneya Avesta - xatûna Menîfe Yeldizxan berpirsa weşanxaneya Wate - Samî Tan, ji 



Enistîtuya Kurd ya Stenbolê - Koroxlî Kar Aslan, ji Navenda Weşanê ya Doz û Selahedîn 
Bulut, li pirtûkxaneya Mîdya li Stenbolê, ketin ber bas û dahûrandinê. Her di vê parê de 
semînarek bi beşdariya hejmarek ji nivîskar û rojnamevanên Kurdistana Başûr û 
rojnamevan û nivîskarê Kurd li derveyî welat, cîgirê Rêxistina Navneteweyî a Qelem û 
nûnerên ragihandinên giştî yên Kurdî, birêve çû. 

Di roja duyem a karê konferansa Bedirxaniyan de, birêz Mecîd Heqî, sernivîskarê 
"www. Kurdistanmedia.org"ê li ser rewşa zimanê Kurdî di bin yasayên Komara Îslamî ya 
îranê de, basek pêşkêş kir. 

Piştre birêz Sîrwan Hacî Husên, sernivîskarê malpera "www.amude.com"ê û endamê 
Rêxistina Rojnamevanên Bêsînor, di gotarekê de yasaya çapemeniyê li welatê Sûriyê de 
şirove kir. 

Di beşa dawiyê ya karê duyemîn roja Konferansê de, dormêzek li ser rewşa 
ragihandinê di Kurdistana Başûr de û bi beşdariya xatûna Dr. Andêr Fîşêr, Tahîr û nûnerên 
rojnameyên Xebat, "Kurdistanî Nwê", "Hawlatî", "Awêne" û nûnerê dezgeha Aras birêve 
çû. 

Di dawiya konferansê de, xatûna Sînem Bedirxan, gotara malbata Bedirxaniyan 
pêşkêş kir. 


Rojnamevaniya Kurdî 
Bû 109 Salî 


Bi gotina: "Di dinyayê de çiqas 
misilman hebin, di gund û bajarên 
hemiyan de dibistan û rojname hene, 
bûyerên ku li dinyayê diqewimin, di wan 
rojnameyan de têne nivîsîn, lê mixabin 
ku Kurd ji rojnameyan bêpar in û 
nizanin di dinyayê de çi diqewime, gelek 
tiştan winda dikin", di 22'ê Nîsana 1898'an 
de, bo cara yekemîn Kurd bûn xwdiyê 
rojnameyê. Navê rojnameyê, KURDISTAN 
bû. Yekemîn rojnameya Kurdî di dîrokê de ji 
aliyê rewşenbîrê zana û welatparêz, nemir 
Miqdad Midhed Bedirxan ve hate 
weşandin. Bavê Rojnamevaniya Kurdî bi 
hêviya mezin ya ji bo agehdarkirina gelê Kurd 
û pêşveçûnên di cîhanê de, 109 salan beriya 
niha biryara derkirina rojnameyê bi zimanê 

Kurdî dide. Ev gava dîrokî û girîng weke yek ji 
bidestxistiyên mezin yên neteweya me tê 
hesibandinê ku rûmet û şanaziya vê vedigere 
ser ked û xebata malbata Bedirxaniyan. 

Pêwîstiya hebûna rojnameyên Kurdî ji 109 
salan berî niha ve heya niha her berdewam 
bûye û dê bibe. Ragihandin û Medyaya Kurdî 
ya îro xebata xwe li ser hîmê ku Miqdad 
Bedirxanê nemir daniye, ji demên berê xurtir 
û berfirehtir didomînin û em dibînin ku îro 
dengê rewa û berheq yê Kurdan digihîjînin 
çar hêlên cîhanê. Eva serbarê vê yekê ye ku ji 
bilî Kurdisatana Azad ya îraqê li her sê 
parçeyên din ên Kurdistanê hêj 
rojnamegeriya Kurdî di zor û zehmetî û 
rewşên giran û dijwar de - ew jî bi kêmî - 
rêya pîroz ya Bedirxaniyan didomînin û 
diweşin, lê berdewam tên qedexekirin û 
daxistin û rojnamevanên Kurd ên serbixwe û 
welataparêz tên cezakirin, dikevin ber lêdan, 
girtin û îşkence û wd.... Vê rewşê xebat û 
xizmeta rojnamevanên Kurd ji bo 
rojnamevaniya Kurdî rastî gelek dijwarî û 
zehmetiyan kiriye. 

Desteya Weşana Agirî, tevî pîrozkirina 
109'emîn salvegera rojnamevaniya Kurdî ji 
neteweya Kurd, hêviya xurtbûn, pêşdeçûn û 
nûjenbûna medya û çapemeniya Kurdî wekî 
hêza çarem ya demokrasiyê di civakê de dike. 

ADAR JIYAN 

adarjiyan@mynet.com 



K onfîçyûsê zana û nemir dibêje: 
"Heta ku hûn hêza gotinê fêm 
nekin hûn nikarin hêza mirovan 

fêm bikin." Dîsa gotineke pêşiyên kurdan 
heye; tê gotin ku "Goştê mirov nayê 
xwarin; belê zarê(zimanê) mirov tê 
xwarin." Rast e. Ne goştekî mirov heye 
ku mirov bixwe û ne jî eyarekî 
(çermekî) mirov heye ku mirov li xwe 
bike. Tiştê ku dimîne zimanê wî/wê ye. Bi 
vegotineke din, mirov li gorî gotin û 
vegotina xwe, li gorî zar û zimanê xwe 
binirx û bênirx dibe. 

Gotin, bi serê xwe bêsûc û bêlayan 
e. Ew, di devê mirov de li nirx û 
bênirxiyê dadigere. Gotin, bi qasî ku di tu 
cih û waran de hilneyê mezin û giranbiha 
û dîsa bi qasî ku li tu cih û waran 
nedebire, bêwac û bêwate dibe. Yê/ya ku 
gotinê li zêr dadigerîne jî mirov û yê/ya 
ku gotinê dike zibil jî dîsa mirov bixwe 
ye. 

Gotin, çendî ku bi serê xwe bêguneh 
û bêrî be jî, dîsa jî ji hêla xwediyê xwe 
ve an dibe navgîna xêr û xêrdoşiyên 
sûdewar an jî dibe alava şer û pevçûnên 
stemkar. Ji bo wê hewce ye ku em li ser 
hêza gotinê a erênî hinekî rawestin. Dîsa 
gotineke pêşiyan heye; tê gotin ku "Gotin 
heye tim çê dike; gotin heye ser jê dike." 
Heke em bibin xwediyê gotina ku çê 
dike, her wiha em ê bibin afirînerê qencî 
û xêrxwaziyê jî. Na, heke em bibin 
xwediyê gotina ku ser jê dike, wê çaxê 
em ê bibin hevparê qesas û kujerên 
qenciyê jî. Ji bo wê, wekî kuli jor jî hate 
diyarkirin, gotin, bi qasî ku di tu cih û 
waran de nedebire, xwedî hêz û bandor 
e. Bi qasî hemû alav û amrazên şer jî, 
karîger û çalak e. Û dîsa bi qasî peyvîn û 
şorindeyên aştiyane çist û lebat e. 

Axaftin, vegotin û derbirîna hest, 
raman, nêrîn, zanîn, şopandin, 
raçavkirin, daxwaz û pêşniyazên mirov 
ên ku ji gotinan pêk tê ye. Axaftina 
watedar bi saya gotinên xweş bandorê li 
ser guhdêr dike. Mirov gava ku tenê 
dimîne, çi tiştên ku di hiş û dilê wî/wê de 
disihire, xwe bi xwe dibêje. Gelek caran 
bê hemdê xwe eşare û mîmîkan dide 
dora xwe û bi zimanê cestê(bedenê) 
diaxive. Car heye gotin bi devê mirov 
nakeve. Ji ber ku kesekî/e ku pê re 


biaxive û çend gotinan bike, nîn e. Yanê 
gotin û axaftin bi pêwendiya dualî ya bi 
kesên ku li pêşberî hevdû ne, pêk tê. 
Gotin gotjnê vedike. Gotin li axaftinê 
dihesile. îcar a baş ew e ku mirov di 
hêza gotinê de bigihîje û wê di riya 
başiyê de bi kar bîne. 

Hemû têkilî û danûstandinên civakî 
bi saya gotinê pêk tên. Başî û xerabî bi 
saya gotinê ji hev cuda dibin. Şer û 
pevçûn bi gotinê re pêk tên. Aştî û 
lihevhatin ligel gotinê bi dest dikevin. Kîn 
û nefrîn, evîn û hezkirin, rûmetdarî û 
pesindarî di gotinên de veşartî ne. 
Serberjêrî û şermezarî, xemginî û 
tengezarî, çewsandin û stemkarî hemû li 
ser hîmê gotinê ava dibin. 

Car heye aşbûn ji gotinê bixêrtir e. 
Car jî heye gotin ji aşbûnê ferztir dibe. Ji 
bo wê, divê cihê ku gotin pêwîst be, 
aşbûn û cihê ku aşbûn pêwîst be jî, 
gotin xwe ragire. Wekî ku Phtagore 
dibêje: "An tiştekî nebêje; an jî tiştekî ku 
ji bêdengiyê(aşbûnê) baştir be, bibêje." 
Dîsa gotineke pêşiyên tirkan heye, tê 
gotin ku: "Gotin zîv be; aşbûn zêr e." 
Dibe ku hewcedarî bi gotinê hebe; belê 
hilbijartina gotinê û bikaranîna wê di 
destê mirov de ye. Mirov dikare wê wekî 
zîv bi kar bîne û him jî dikare wekî zêr 
hilîne. 

Bikaranîna gotinê girêdayî zanebûn û 
nezaniya mirov e. Lao-Tzû dibêje: 
"Mirovên zana zêde naxivin, belê ku yên 
zêde diaxivin jî nezan in." Rast e. Heta 
ku gotina kesên zana ji yên nezan bêtir 
hukim û bandorê neke şer û pevçûn, 
nexweşî û nebaşiyên civakî zû biz û ji 
holê ranabin. Em dêhn û bala xwe didin 
rewşa dinê, ewqas karesat û bextreşiyên 
ku pêk tên hemû ji gotinê der dibin. 
Hemîn ku gotin afirînerî başî û xerabiyên 
dinê ye, wê çaxê divê gotinên baş werin 
afirandin. Lewre afirînerê he rgotinê 
mirov bi xwe ye. 

Wekî gotina dawî, emê dîsa bi 
gotina ramanwerê hêja û nemîr 
Arîstoteles, dawiyê li gotina xwe bînin: 
Mirovên ku dizanin bi hunerî biaxivin, çi 
tiştên ku di aqilê wan re derbas dibe 
nabêjin; belê çi tiştên ku dibêjin di aqilê 
xwe re derbas dikin." 


ÇAND U HUNER 


Kaniya Helbestan 


Di Hezkirina 
Rewandizê de 

Besam Mistefa 


Çendîn ji Rewandizê hez dikim! 

Bilindin çiyayê min/wê 
Befra bîreweriyê dihelîne 
Deşt, 

Pencereyên dûr 
Tirênên bê daniştok.. 

Di rê de, bi giya re radizim 
Girekî li xwe mehr dikim 
Dixindirme bestê 

Ji rûbaran tika dikim ku rûbar bimînin 
Xwe dispêrim xakê-xaka xwe-û radizim 
-Jin-qereçiyên rep hene- 
-Şoreşvan...- 

Çixareyên ku ne diwestin..nejî xilas 
dibin 

Û qehwe..! 

Giriyê min tîne: 

Bajar, gund, beyan, kolana asfalta sêwî 
Rûyê dayika min, jinên reşgirêdayî 
Dol, newalên ser destên terikandî 
Rûyê keçeke mirî... 

Dîktatorên çilmisî ku kodika min li xwe 
parve dikin 
Şikestin....têkçûûûûn 
Bihna wê.... 

Gundên li ber dergehê Amedê.. 
Mihabadê... 

Belav dibim berî ku gotina xwe bêjim 
Di navbera Hewraman û gundên 
Sablaxê de.. 

Çendîn qehpik û bajar min dagîr dikin!? 
Zarok im 
Bilind im 

Bilind in çiyayên min/wê 
Reşê çirisandî 
Bêdengiya bi xirûcir 
Û laşê dagîrkirî 
Xûz dibim, ez dibêjim: 

Welatê min! 

Ji te hez dikim... 

Ji yekem laşfiroşa te heta bi 
Şehîdê te yê dawî, hez dikim! 

Bê hiş berbi te ve têm 
Tu sipî weke befrê, 

Derbasî xewna min dibe. 

Wan fêr bike ku min hişyar nekin 

Di xewna xwe de te dibînim 

Aniha 

Bê hiş im 

Bê bîrewerî me 

Bajaran dikujim 

Li heriya xwe vedigerim 

Pêve/bi teve dibim. 

Bibhîze: 

Çiqasî di tengavê de me 

Tengava hezkirina Rewandiza ku min 

ew nedîtiye.... 

6/4/2007 

ÇAND Û HUNER 


Dema mirov dîmena 
hov a dijî mirovî a 
kuştina Duayê dibîne, 
hiş û heybet li serî de 
namîne, qedemên mirov 
dişkên, wijdana mirov 
diheje, pênûs dilerize û 


Şehîda Evînê 

Selîm Zencîrî 


cinayeta ku li te û ji aliyê 
xortên te ve ji dayîk bû, 
dipeyive û çawan 
qezawetê li ser te dikin? 
Tu dizanî cinayeta han 
xaleke reş xiste nav çavên 
te û bandorek gelek 


peyv tên jibîrkirin. Başe çima û ji ber çi 
li sedsala 21'an û di sala 2007'an de, li 
bihara bi xeml û rengîn ya Kurdistanê 
de tirajêdî û diyardeyek wiha reş, bitirs 
û hov diqewime, pelpelîskek weke 
Duayê tê şehîdkirinê û hest û sozên wê 
tên fetisandin. 

Li bin mist û pên û kevirên komek 
tarîperestên dilreq û kîndar bi navê 
"însan" de ku reşpûşî û bêwijdanî li 
rûçikê wan de hewarê dike, pelpelîskek, 
horiyekê, stêrkek û şehîdeka evînê 
diqîrand û dinaland, gazîn û nalîna vê li 

çiyayên herî bilind yên Kurdistanê de deng vedida, lê kesê guhdarî 
nedikir, kes nebû ku bigihîje hewara wê, kes xuya nedikir ku wê li 
nav destê celad, tarîperest û dujminên azadî, eşq û evînê de bîne 
der. Way ji vê cinayetê!! Ey hewar sed caran hewar. 

Ey Xwedê! Başe guneha Duayê çi bû, wê çi cinayet û tawanek 
kiribû ku hêjayê wiha cezayek hov be? 

Ey Xwedê! Li gor çi 01 û mesebekê eşq û evînî heram e? 

Ey Xwedê! Li gor çi yasa û pirtûkek asîmanî evînî bi tawan tê 
hesibandinê? 

Ey Xwedê! Ger ceza û tawana evîniyê wiha giran û hov e, xwe 
diviya tu mirovek nemaba. 

Bi rastî ku rojgarek bêwijdan û tejî ji zulm û cinayet e. Rojgarek 
ku kuştina mirov û perperokên bê guneh bûye Pêxora nemirov û 
tarîperestan. 

Lê Kurdistana min tu jî!? Te jî li nava xwe de terorîst û 
şevperest sedsala navîn cih dane? Tu ku bi landika şaristaniyet û 
demokrasiyê li Rojhilata Navîn de têy naskirinê, dê weha pirîşkên 
demokrasî û edaletê li deverê de belav bikî? Dê wiha barana 
wekhevî û azadiyê bibarînî? Xa te nirx û bihayek zaf bo vê azadiyê 
daye, başe çima ?? Tu dizanî vê cinayet û tirajidiyê ne tenê rûreşî 
bo bikujên Duaya canemerg û bextreş bi cih hişt, ji berku keramet 
û şerafeta te jî bire bin pirsiyarê? Tu dizanî ku niha dinya li ser vê 


nerênî li ser te dike. Tu dizanî hitbar û 
piristîja te tîne xwarê û desthilatdariya 
te dibe bin pirsiyarê? Tu dizanî rê ji bo 
destên nehez û neyar bo afirandina 
şerê ayînî û têkdana ewlehî û aramiya li 
nava te de xweş dike? Başe ger tu 
dizanî çima wiha bêdeng î? Çima ew 
dest û tilî û pêyên ku wiha hovane ji wê 
firîştê û perperokê dixistin, kelemçe û 
radestî edalet û yasayê nakî? Bawer 
bike ew bêdengiya te mirov pitir diêşîne 
û ji piristîj û berpirsiyariya te kin, û rê ji 
bo cinayetên din xweştir, destê dujmin 

vekirîtir û serkevtina wan misogertir dike. 

Diyare delala min, roj nine ku bi sedan cinayetên wiha ji aliyê 
xortên te ve û li te ji dayîk nebin, lê wekî trajidiya Duayê eşkere 
ninin û tên veşartin. Lê bawer bike ew du bûyerên ku li wan çend 
mehên dawîn li Şengal û Behzana te de serî hildan, nayên veşartin 
û ji bîr kirin. Gera berê şehîdkirina bi guneha evîndarî bi xortekî 
kurd û misilman re, vê carê jî şehîdkirina Duayê bi vî awayî û bi 
guneha evîndarî bi erebek Sunnî re. Ma qey te evînî nekiriye ku 
wiha evîndaran ceza didî? 

Belê, ew du horîkên belengaz û bêdesthilat tenê bi wê tawanê 
neketine boseya gurgên birsî û hov, ji ber ku guneha eslî ya wan ji 
dayîk bûn di welatek Îslamî, kevneşop û mêrserdest de bû. Guneha 
wan ya duhem jî eva bû ku jin bûn. Her lewre bû ku xetîra temenê 
wan temirandin û cismê pak û hîvsifet yê wan di nava xwîna sor de 
gevizandin, bi wê kiryarê nemirî bo Duayê û rûreşî û riswayî jî bo 
xwe hiştin. Başe dayîka cergsotî ya min to nikarî şîreta xortên xwe 
bikî!!!? 

Lê Duaya canemerg, horîka bextreş û şehîda evînê xemê nexwe, 
dê rojekji rojan cihê wê bûyera tal a şehîdkirina te bibe jiwangeha 
evîndaran û dê bi navê te bê naskirinê. Hezaran silav li ruha te hey 
şehîda evînê. 



DÎTINÎ ALA 


Sed şukur wa nemirdim, take dîm allayî Kurd* 
Kewte ber çawûm beberzî, sûret û sîmayî 
Kurd 

Ba zebû, dûrabû dîdey nergisî şehlayî Kurd 
Mijde bê emrro ke berbû, çawî pirr bînayî 
Kurd 

Her bijî allayî Kurd û pêşewayî zanayî Kurd 

Bang kene erwahî pakî Erdellanî nereşêr 
Ya billên Kawe le kuyê?Rojî hezar yadit be xêr 
Bênine ber çawî xotan, hellmetî zendî dilêr 
Her billên em şî' re ehlî kohsarû Germesêr 
Her bijî allayî Kurd û pêşewayî zanayî Kurd 

Çen zemanêke esîrû jêr çepokey ' alemin 
Serkizû bê qîmetî ber çawî zadey Ademin 
Dîlî zîndanî nezanîn, mestî badey matemin 
Bang kene yektir hemûtan çunke emrro bê 


xemin 

Her bijî allayî Kurd û pêşewayî zanayî Kurd 
Qet lebîrit derneçê Kurde, zerrey zincîrî pêt 
To temaşake, ledes bêganekan çî hate rêt 
Kuwanê babî gorr xerîbû?Mamekey bê şiwên 
û cêt? 

Kurde çon to dilbirînî, şel ke bo em şî' re 
giwêt 

Her bijî allayî Kurd û pêşewayî zanayî Kurd 

Newbete, baraşt lêke, aşî gêtî kewte gerr 
Şêr netirsawe lebezim û şorişî meydanî şerr 
Goy nedey hergîz behaşe û hoşey erbabî zerr 
Hellgire em deste şî' re û dabinê sed sewllî 
terr 

Her bijî allayî Kurd û pêşewayî zanayî Kurd 
Xaneqîn mijdey eda, emrro be Diyarbekir û 


Herat 

Pêçewaney dewrî pêşû, roj le şîmalo helat 
Seyrî tîşkîke çilon rûnakî xiste ser wellat? 

Em wutare bîrî dill bê, çake bo rêgey necat 
Her bijî allayî Kurd û pêşewayî zanayî Kurd 
Sed şukur, wa Erzerrom û Wan û Bitlîs û 
Çeçan 

Destî daye destî Herkî, Kurdî zaza û Beban 
Şarî Xerpût û Cizîre û mentîqey Berzaniyan 
Ba, bebeste û çeplle û bêjin, dem be dem 
şam û beyan 

Her bijî allayî Kurd û pêşewayî zanayî Kurd 
(*)Le katêkda ke le komarî Kurdistan û şarî 
(Mehabad)da bû,-Qani'-em şî'rey danawe. 
-Çavkanî:Dîwanî Qani' -kokirdinewey:Burhan 
Qani' .Çapî 4'em, Silêmanî/2001. 

Helbest: Qani' (1898-1965) 
Veguhastina tîpan bo Latînî: Besam Mistefa 

Gul Di Gera Yekem Ya Dengdanê De Serneket 


Keçeke Êzêdî Bi Hovîtî Hat 
Kuştin 


Gera yekem ya hilbijartina Serok Komariya Turkiyê ku 
roja înê, 27'ê Gulana 2007'an meşiya û berbijarê vê postê, 
Ebdula Gul ku diviya 367 dengan li Perlemanê de bi dest 
bîne, lê karî 357 dengan bi dest bixe û di vê gerê de 
serneket. 

Biryare Perlemana Turkiyê çarşemiya tê gera duyem ya 
dengdanê dest pê bike. Ev hilbijartine ji aliyê çend partiyên 
siyasî vê hate baykotkirinê. AKP'ê bi hemû bizav û karîna 
xwe dixebite ku di gera duyemîn de serkevtinê bo 
berendamê xwe destve bîne. Ger Gul li gera tê jî 
sernekeve, dê li gor yasaya Turkiyê di gera sêyemîn de ku 
tenê niviya dengan jêre hewce ye ku bibe Serok Komar, dê 
serkevtinê misoger bike. 

Her di vê derheqê de, Arteşa Turkiyeyê piştî hilbijartina 
gera yekem daxuyaniyek weşand û tê de nigeraniya xwe da 



zanîn. Daxuyanî dide eyanê ku nabe bihê ji bîr kirin ku Arteş alîgirê sekolarîzm û cudahiya 01 ji 
Hikûmetê ye. Sekolar nîgeranê vê yekê ne ku E. Gul û Erdoxan bixwazin sîstema cudahiya dîn 
ji hikûmetê jar û lawaz bikin. Her bi vê sedemê Perlemana Ewropayê hişyarî da Arteşa Turkiyê 
ku xwe ji siyasetê dûr bike 

Şayê Siwazîlandê Jina 13’an Jî Anî 

Şa Meswatî yê Swazîlandê sêzdehemîn jina xwe ku berî du salan 
destnîşan kiribû, anî. 13'hemîn hevsera Meswetî bi navê Fîndîlî 
Nikambolî ya 19 salî ye. Li gor edet û dîtinên wî welatî heya niha 
Fîndîlî vîlayek mezin û trombêlek Almanî ya nû bi diyarî wergirtiye. 

Her çiqas ku Swazîland bi welatek hejar û belengaz tê nasîn û nêzî 70 
ji sedê ya rûniştiyên wê ku 1.1 milyon kes in, dahata rojane ya wan 
kêmtir ji dolarekê ye. Nesaxiya îdzê bi awayekî berfireh têde belav 
bûye ku digihîje %40 a akinciyên wî welatî. 

Lê Meswatî û malbata wî di jiyanek gelek xweş û şahane de dijîn ku 

zaf caran bûye sedema nerihetî û nîgeraniya xelkê wî welatî. îsal jî biryar e ku di cejna 39 saliya 
xwe de şahiyeke mezin li dar bixe ku tê texmîn kirin 2 milyon dolar têde bihê mezaxtin. 




anîbû ku xelk bizanibe çi ji destê kerê xwe dikişîne! 


Jinên Kurd Ew Bêxwedî Hişt, Dinya Xwedî 
Lê Dertê 

Li gor 
malpera 
"Net 
Kurd" 

Amîne 
Kakebawe 
ya ji 

rêxistina 
Partiya 

Çep a Swêdê 
partiya wan bi niyaz e nameyekê arasteyî 
parlamentoya Swêdê, rêxistinên mafên mirovan, 
Amnesty International bike ji bo sînorkirina 
tundûtûjiyên li dijî jinan ên li Kurdistanê. 

Kakebawe ragihand ku partiya wan dê 
nusxeyeka wê nameyê arasteyî hukumeta 
Kurdistanê û hukumeta Iraqê jî bike. 

Ji alî din ve rêxistina Amnesty International 
xwe amade dike ku kampanyayeka cîhanî ya li 
hember kuştina keça kurd a êzîdî Duayê veke. 

Wek tê zanîn keça kurd Dua ya 17 salî di 7-ê 
nîsanê de ji bo ku "peywendiyên wê bi kurekî 
misilman ê ereb re hatibû dîtin", li meydana 
gundê Başîke yê ser bi Mûsilê ve hat lînçkirin, bi 
kevirbaranê hat kuştin, êrîşkaran bi xwe fîlma 
kuştina wê bi kamerayên telefonan kêşan û ew 
belav kirin. Fîlm berê di malperên ereban de li 
dijî kurdan û êzîdiyan wek kampanyayekê hat 
weşandin, pişt re kanala televizyona tirkî D, fîlm 
wek kampanyayeka li dijî desthilata kurd weşand. 

Mixabin lii Kurdistanê didestpêkê de, 
ragihandina kurdî li hember vê hovîtiyê bê deng 
ma. Heta nuha nayê zanîn ev erîşkarên bêwîjdan 
hatine girtin an na, tu hesab ji kesê hatiye pirsîn 
an na. 

Bêdengiya rêxistinên sivîl ên kurd û 
Kurdistanê, bi taybetî jî ya jinên Kurdistanê û 
ronakbîrên kurd gelek balkêş e. Ev bêdengî belkî 
ji wê êrîşa kevirbarankirin bikomî ya ser keçikê û 
kuştina wê jî xerabtir e. 

Hêlik Pêşgîriyê Li Hember 
Dudiliyê De Dike 



(Vanster partiet) ragihand ku 


Vekolîna 
nû ya pijîşkî 
eşkere kir ku 
xwarina 
hêlikê, 
parêzerê 
mirov e ji 
dudilî û 

wazwaziyê. Herwiha xwarina wê tevî şîvê de laşê 
mirov ji vê mandîbûna ku bi dirêjahiya rojê de 
tûş bûye, rihet û aram dike. 

Li gor nûçeya rojnameya "EharrrT'ê, xwarina 
hêkê, heza xwarina şîrînî û tiştên şîrîn kêm dike 
ku xwarina wan bo kesên qelew û nesaxên şekirê 
zirar heye. Li gorî vê çavkaniyê, xwarina hêlikek 
kelandî di rojê de, mirov ji tûşbûn bi nesaxiya 
penceşêrê diparêze, ewa jî bi sedema hebûna 
Fînole û Vîtamîna D li Hêlikê de. 























